text:
© 1996 – 2009 The Office of the High Commissioner for Human Rights
This HTML version prepared by the UDHR in Unicode project, http://www.unicode.org/udhr.
Ɛsiane sɛ adasamma ahunu sɛ, yɛsusu onipa, bu no, di no ni a, ɛbɛma ahofadie, atɛntenenee ne asomdwoeɛ ase atim wɔ wiase yi mu nti,
Ɛsiane sɛ atuateɛ ne obuo a wɔammu adasamma yiedie yi de anitan ne atirimuɔden baeɛ, na abɛhwanyane nnipa ahonim de asetena foforɔ aba, ama nnipa ani aba wɔn ho so sɛ wɔwɔ ho kwan sɛ wɔka wɔn adwene a ehu biara nni mu, na wɔwɔ ho kwan sɛ wɔyɔ adwuma na ɛnhia wɔn, na ɛsiane sɛ wɔapae mu aka ato dwa sɛ yei ne nnipa anidasoɔ titre nti,
Ɛsiane sɛ, ɛnsɛ sɛ ɛba no sɛ obi de ahomteɛ bɛyɛ nneyɛɛ bi a ɛyɛ nneyɛɛ a ɛtwa toɔ koraa, a onii bɛtumi afa so de ako atia anitan ne ahupoo, berɛ a mmara bɔ adasamma yiedie anodisɛm ho ban nti,
Ɛsiane sɛ ɛho hia sɛ nnamfofa ba aman ahodoɔ ntam nti,
Ɛsiane sɛ Amanaman Nkabom Kuo mu nnipa asi wɔn gyidie so dua wɔ Amammuo Nnyinasoɔ no mu, se onipa anim nyam ne boɔ a ɔsom no nye adewa na ɔbarima ne ɔbaa nyinaa yɛ pɛ, na wɔawe ahinam so, sɛ wɔbɛma asetena mu ayɛ yiɛ, na nnipa atumi atena ase sɛ anuanom wɔ ahogono mu nti,
Ɛsiane sɛ aman hodoɔ a wɔfra Amanaman Kuo no mu ate wɔ ho ase ahyɛ bɔ sɛ wɔne Amanaman Nkabom Kuo de anokorɔ bɛhwɛ ama obiara adi anodisɛm no ni, ama obiara anya n'ahofadie ne ahotɔ sɛdeɛ ɛfata no nti,
Ɛsiane sɛ ntease pa a yɛbɛnya no wɔ anodisɛm a ɛfa onipa yiedie ne n'ahofadie ho bɛma yɛn bɔhyɛ yi adi mu nti,
ekuo no badwa kɛseɛ no
pae mu ka sɛ:
Ani da kwan sɛ:
Saa adasamma Yiedie Ho Anodisɛm a wɔada no adie yi bɛyɛ susudua titire baako pɛ a, ɛwɔ hɔ ma nnipa ne amanaman nyinaa, na Ɔkɔntɛkorɔ anaa fekuo ahodoɔ nyinaa bɛma adi wɔn tirim dɛm, abɔ no dawuro akyerɛkyerɛ aseɛ yie pa ara, agye ato mu, adi so, na wɔde afa wɔn ankasa aman ne aman foforɔ dwumadie nhyehyɛɛ ahodɔ so ama ahyeta aman a wɔdɔm Amanaman Nkabom Kuo ne aman biara a ɛhyɛ n'ase mu.
Nnipa nyinaa yɛ pɛ. Na wɔde adwene ne nyansa na abɔ obiara. Ɛno nti, ɛsɛ sɛ obiara dɔ ne yɔnko, bu ne yɔnko, di ne yɔnko ni.
Yiedie ho anodisɛm mu asɛm yi wɔ hɔ ma obiara a nyiyimu biara nni mu. Ɛmfa ho sɛ obi yɛ tuntum anaa fufuo, ɔbaa anaa ɔbarima. Kasa a obi ka, asɔre a obi kɔ, amanyɔkuo ko a obi dɔm, deɛ obi fire, adwapadeɛ a ɔwɔ, n'awosuom ne deɛ ɛkeka ho nsi obiara kwan wɔ saa nhyehyɛɛ yi ho.
Deɛ ɛka ho ne sɛ, ɛnsɛ sɛ yɛto ɔman biara a obi firi mu ho, sɛ ɔman ko no di ne ho so anaa ɛhyɛ ɔman foforɔ bi ase.
Obiara wɔ ho kwan sɛ ɔtena ase asomdwoeɛ ne ahofadie mu a bɔne biara nka ne nipadua no.
Ɛnsɛ sɛ obiara di obi nya. Nkoatɔ ne nkoatɔn yɛ dwadie bi a ɛsɛ sɛ wɔtɔre aseɛ korakora.
Ɛnsɛ sɛ obi fa ɛkwan bi so hyɛ onipa dasani biara aniɛyaadeɛ. Anaa ɔfa atirimuɔden kwan so twa obi asuo, gu n'anim aseɛ.
Sɛ obiara kɔpue mmara anim wɔ baabiara a, ɛsɛ sɛ wɔgye no to mu sɛ onipa.
Nnipa nyinaa yɛ pɛ wɔ mmara anim. Mmara bɔ nnipa nyinaa ho ban pɛ a nyiyimu biara nni mu. Mmara mu deɛ, yɛnhwɛ obiara anim.
Sɛ obi bu mmara yi bi so tia ɔfoforɔ a, ɔwɔ ho kwan sɛ ɔde no fa mmara kwan so ne no di sɛdeɛ mmara seɛ.
Ɛnsɛ sɛ wɔkyere obiara kyehunu. Ɛnsɛ sɛ wɔkyere obiara sie anaa wɔtwa obi asuo kwa.
Sɛ wɔbɔ obi kwaadu wɔ biribi ho na wɔde onii kɔ asɛnniiɛ a, ɛsɛ sɛ wɔn a wɔbɛdi asɛm no bu atɛntenenee, berɛ a wɔnkyea wɔn aso. Ɛsɛ sɛ asɛnnifoɔ no yɛ nnipa a wɔn ho nni asɛm no mu koraa.
1. Sɛ wɔde so to obi so, nam so kye no, na wɔntumi mfeefee asɛm no mu, nhunuu nokorɛ a ɛwɔ mu a, yɛfa no sɛ onii no nyɛɛ saa bɔne no, gye sɛ wɔnam mmara kwan so, kɔ asɛm no mu, hunu sɛ ɔdi fɔ. Sɛ wɔde no kɔ asɛnniiɛ mpo koraa a, ɔwɔ ho kwan sɛ ɔhwehwɛ mmoa biara a ɔbɛtumi anya de atete ne ho akyiri kwan.
2. Obiara nni ho kwan sɛ ɔgyina amammara anaa amanaman mmara so de asotwe a ɛmfata ma obi wɔ bɔne bi a onii yɛe berɛ a na saa mmara no nni hɔ ho. Na sɛ ɛkɔba no sɛ na asotwe bi wɔ hɔ ansa na asotwe foforɔ a emu yɛ den sene dada no reba a, ɛsɛ sɛ asotwe a onii yɛɛ saa bɔne no na ɛwo hɔ dada no ara na wɔde twe no.
Ɛnsɛ sɛ obi fa ɛkwammɔne so de ne ho hyehyɛ obi kɔkoamsɛm, n'afisɛm anaa n'abusuasɛm mu. Ɛnsɛ sɛ obi gu obi din ho fi. Mmmara bɔ onipa biara ho ban sɛdeɛ ɛbɛyɛ a, biribiara ntumi nsi ne yiedie ho kwan.
1. Obiara wɔ ho kwan sɛ ɔtumi kɔ baabiara, tumi tena baabiara wɔ ɔman biara mu.
2. Obiara wɔ ho kwan sɛ ɔtumi tu firi ɔman biara mu a ne man ka ho, sane ba ne man mu bio.
1. Sɛ obi manfoɔ reteetee no apɛ no atɔre n'ase a, ɛyɛ n'asɛdeɛ sɛ ɔdwane kɔ dwankɔbea bi wɔ ɔman foforɔ bi mu kɔbɔ ne ho adwaa wɔ hɔ.
2. Sɛ obi yɛ bɔne a ɛmfa amanyɔ ho anaa ɛntia Amanaman Nkabom Kuo nhyɛhyɛɛ a, ɛnyɛ onii no asɛdeɛ sɛ saa mmara yi bɔ ne ho ban firi saa bɔne no ho.
1. Ɛyɛ obiara asɛdeɛ sɛ ɔtumi kɔ oman foforɔ bi mu kɔdane hɔni.
2. Obiara ntumi mmɔ ne tirim, mfa asisie kwan so nsakra obi nkyi. Sɛ obi pɛ sɛ ɔsakra ne nkyi nso a, ɛyɛ n'asɛdeɛ sɛ ɔsakra berɛ a akwansideɛ biara nni mu.
1. Ɛyɛ mmarima ne mmaa a wɔanyinyini, aso awadeɛ asɛdeɛ, sɛ wɔware wowo mma, berɛ a wɔn nipasuo, wɔn nkyi ne wɔn nyamesom nsi wɔn kwan wɔ wɔn awadeɛ anaa awaregyaeɛ ho.
2. Sɛ awareɛ no bɛsɔ a, gye sɛ awarefoɔ baanu no apene so, agye ato wɔn ho so sɛ wɔbɛware.
3. Fidua a ɛyɛ agya, ɛna ne mma no nnyinasoɔ no yɛ abusuabɔ nnyinasoɔ mfitiaseɛ, na ɛyɛ fidua no asɛdeɛ sɛ ɔmanfoɔ bɔ wɔn ho ban.
1. Ɛyɛ obiara asɛdeɛ sɛ ɔpɛ ɔno ara n'agyapadeɛ. Ɔtumi nso ne afoforɔ bom ne wɔn pɛ agyapadeɛ.
2. Ɛnsɛ sɛ wɔde ahupoo anaa nneyɛɛ a ɛnnam mmara kwan soɔ gye obi agyapadeɛ firi ne nsam kwa.
Ɛyɛ onipa biara asɛdeɛ sɛ ɔdi n'ankasa tirim, dwene n'adwene, kɔ asɔre biara a ɔpɛ. Saa tumi yi ma kwan ma obi tumi sesa n'asɔre ne ne gyidie wɔ badwam anaa kɔkoam a akwansideɛ biara mma mu, na ɛmfa ho nso sɛ wɔyɛ nnipa bebree anaa ɔyɛ ɔkɔntɛkorɔ.
Ɛyɛ onipa biara asɛdeɛ sɛ ɔtumi ka n'adwene wɔ biribiri ho berɛ a akwansideɛ biara nni mu. Afei obiara nso tumi fo ɔkwan biara so bɔ biribi ho dawuro de kyerɛ n'adwene anaa ɔtumi hwehwɛ nya biribi ho adwene a ɛmfa ho sɛ ɔyɛ ɔman ba anaa ɔnana.
1. Ɛyɛ obiara asɛdeɛ sɛ ɔdɔm asomdwoeɛ kuo bi. Ɛkwan nso da hɔ sɛ nnipa bi tumi bom hyia a ɛnyɛ bɔne so.
2. Ɛnsɛ sɛ obiara hyɛ obiara ma ɔdɔm kuo bi a ɔmpɛ.
1. Ɛyɛ onipa biara asɛdeɛ sɛ wɔrebu ne man anaa wɔreka mu asɛm a, ɔka bie. Onii no tumi kɔ mu tee anaa ɔtumi fa abatoɔ a emu da hɔ kwan so ka bi.
2. Onipa biara wɔ ho kwan sɛ biribiara a ne man mu aban bɛyɔ no, ɔnya ne so ne deɛ pɛpɛɛpɛ.
3. Deɛ ɔmanfoɔ pɛ na ɛsɛ sɛ wɔn aban yɔ. Wɔnam abatoɔ a dwinim biara nni mu, na obi nhunu ne yɔnko abatoɔ mu, na obiara a wadi mfeɛ dunwɔtwe biara to bie so na ɛdɛdi saa dwuma yi.
Ɛyɛ ɔman biara asɛdeɛ sɛ ɛbɔ ɔman ba biara ho ban. Ɛsɛ sɛ ɛnam ɔman no ahoɔden anaa nkabom bi a saa ɔman no ne ɔman foforɔ bi ayɔ so ma ɔman ba biara nya anigyeɛ, di yie sɛdeɛ ɔman ko no sikasɛm, nnɔbaeɛ ne amammerɛ a ɛtumi ma onipa di mu no teɛ.
1. Ɛyɛ onipa biara asɛdeɛ sɛ ɔyɛ adwuma. Adwuma biara a obiara pɛ sɛ ɔyɛ no nso, ɛnsɛ sɛ akwansideɛ biara ba ho. Ɛnsɛ sɛ mmara no bɔ adwumayɔfoɔ ho ban firi adiyie mu, na ɛhwɛ ma wɔnya ahotɔ wɔ wɔn nnwuma mu.
2. Dwuma korɔ a obi bɛdie no so akatua a ɛfata na ɛsɛ sɛ wɔtua no a nyiyimu biara nni mu.
3. Ɛyɛ onipa biara asɛdeɛ sɛ ɔyɛ adwuma biara a ɔpɛ, nya ne so ne n'akatua a ɛbɛtumi ama ɔne ne hokafoɔ ne ne mma atena ase anigyeɛ mu, sɛ nnipa, na sɛ ɛyere so koraa a, aban boa no kwan bi so de bɔ ne ho ban firi ahokyere bi mu.
4. Ɛyɛ onipa biara asɛdeɛ sɛ ɔte anaa ɔdɔm adwumayɛfoɔ kuo de bɔ n'adwuma anaa n'ankasa ho ban.
Ɛyɛ onipa biara asɛdeɛ sɛ ɔyɛ adwuma bi a, ɔnya kwan gye n'ahome, na ɔtumi yɛ adwuma nso kɔsi berɛ bi. Ɛtɔ da a, wɔma onii no kwan ma ɔdi afoofi a wɔtua no ka.
1. Ɛyɛ onipa biara asɛdeɛ sɛ ɔno, ne hokafoɔ ne ne mma a ɛyɛ fidua no nya ahotɔ wɔ wɔn asetena mu. Nnoɔma a ɛde ahotɔ brɛ abusua anaa fidua no ne aduane, aduradeɛ, adan, ayarehwɛ ne onipa asetenam ahiadeɛ nyinaa, na mpo sɛ ɛkɔba no sɛ obi adwuma sɛe anaa ɔdi dɛm, anaa ɔdi kuna, anaa onyini ma no guro, anaa biribiara a ɛde ɔhaw bɛba n'asetena mu a ɛnyɛ ne mfomsoɔ no, ɛyɛ n'asɛdeɛ sɛ ɔnya asetena pa a ɛfata.
2. Ɛsɛ sɛ wɔma mmaatan, ne titire no, wɔn a wɔturu mma ne mmɔfra nyinaa nyia mmoa sononko. Abɔfra a wɔnam aware pa kwan so woo no ne sɛbe, mpena ba nyinaa yɛ mmɔfra a wɔhia hwɛ pa a nyiyimu biara nni mu.
1. Ɛyɛ onipa biara asɛdeɛ sɛ ɔkɔ sukuu kɔsua nwoma. Mɔfraberɛm nwomasua no yɛ adesua ahyɛseɛ a ɛnni sɛ wɔtua ho sika koraa. Ɛyɛ nhyɛ sɛ abɔfra biara bɛkɔ mfitiaseɛ sukuu no bi. Ɛsɛ sɛ wɔbuebue mfiridwuma ne nsanodwuma bebree, na sɛ obi tiri di boa no a, wakɔtoa so wɔ suapɔn bi mu, berɛ a nyiyimu biara nni mu.
2. Adesua ho mfasoɔ titire ara ne sɛ onipa bɛsua adeɛ anya mpontuo wɔ n'asetena mu, ahunu n'asɛdeɛ, na wate n'ahofadie ase yie. Ɛba no saa a, ɛbɛma nteaseɛ, abodwokyɛreɛ, ne nnamfofa abɛda aman ne aman, awosuo nu nyamesom mu gyidie ahodoɔ nyinaa ntam, na aboa ama botaeɛ a Amanaman Nkabom Kuo de asi n'ani so pɛ sɛ asomdwoeɛ ba wiase afanan nyinaa no adi mu.
3. Ɛyɛ awofoɔ nyinaa asɛdeɛ a ɛdi kan koraa sɛ wɔkyerɛ adesua korɔ a wɔpɛ sɛ wɔn mma nya no daakye.
1. Ɛyɛ onipa biara asɛdeɛ sɛ ɔma n'ani gye n'amammerɛ ho, na ɔde ne ho hyehyɛ emu dwumadie nyinaa mu, na ɔnya mfasoɔ a ɛfiri Abɔdeɛmunyansapɛ mu ba nso.
2. Ɛyɛ onipa biara a ɔde n'ankasa adwene atwerɛ anaa ayɛ biribi de ne din ato soɔ no asɛdeɛ se ɔman no hwɛ bɔ ho ban ma no na ne brɛ anyɛ kwa.
Ɛyɛ onipa biara asɛdeɛ sɛ ɔde anigyeɛ ne ahosɛpɛ tena ase asomdwoeɛ mu wɔ ne man anaa ɔman foforɔ mu, sɛdeɛ ɛbɛyɛ na deɛ wɔapae mu aka no Amanaman Nkabom Kuo Anodisɛm mu no bɛdi mu.
1. Ɛyɛ onipa biara asɛdeɛ sɛ ɔde n'ahoɔden ne ne nyansa boa ma faako a ɔteɛ tumpon, ɛfiri sɛ ɛhɔ na ama wayɛ sɛdeɛ ɔteɛ yi.
2. Ɛwom sɛ, ɛsɛ sɛ onipa biara di ne ho so, yɛ deɛ ɛbɛma ne ho atɔ no deɛ, nanso sɛdeɛ ɛbɛyɛ a, obi nnya anigyetrasoɔ a ɛde ɔhaw bɛma n'afɛfoɔ no nti, ɛsɛ sɛ onipa biara di ne man anaa fekuo a ɔfra mu mmara so, na ama ɔdodoɔ amammuo asetena abɔ onipa yiedie ho ban.
3. Ɛnsɛ sɛ obi toto saa asɛdeɛ ne ahofadie ho nhyehyɛɛ ahodoɔ yi ase ma ne nneyɛɛ ne Amanaman Nkabom Kuo apɛdeɛ no bɔ abira kwan biara so.
Wɔanhwɛ ɔman anaa nnipakuo bi ho na ɛyɛɛ saa Anodisɛm yi. Ne saa nti, ɛnni sɛ obi bɛgyina Anodisɛm yi so, ayɛ biribi ama atia adwempa a ɛfa onipa asɛdeɛ ne n'ahofadie a Amanaman Nkabom Kuo nya de yɛɛ saa anodisɛm no.


c: text/html

text:
Obrafour, Guru - Kaseibo
1/25/2010 10:17:20 PM -
Obrafour
Yee, onwunu adwo, my people, yɛrebɔ dawuro, nti monyaa aso (2x)
Yɛkyiakyia mo nyinaa, yɛde nkaseɛbɔ brɛbrɛ mo nyinaa (2x)
La la la la la, mmiɛnsa, mmienu, baako, hwii dum
La la la la la, sɛ wɔapie, sɛ asa, afei, ka w'ano to mu
Guru
Ɔman dehyeɛ mekyia mo, Execution FM na mo aso gu so
Nɔnsia kaseɛbɔ, mederebrɔ mo
Mo somfo Guru na ɛde kaseɛbɔ yi rebrɛ mo
Nsɛm no dɔɔ so, maba no tɔfa
Deɛ adi ho akotene nso na mederebɛto dwa
Yɛwɔ surprise bi wɔ ahoma bi ɛwɔ yɛ telephone
Ne latest track mpo na medeayɛ me ringtone
Agya, mema wo akwaaba ba efidie yi so
FM yi wɔ nsɛm bi a, yɛpɛ sɛ yɛbisa wo
Ɛyɛ a, nkrɔfɔ taa frɛ bisa me sɛ, mebɛka no sɛn, Ɔbrafoɔ yi ɔwɔ Ghana ha?
Ebinom se yɛtee wo nka wɔ America, campaign trail, wo ne Obama, ɛyɛ ampa?
Ɛno nti na mebɔɔ kɔn tene kɔɔtwi deɛ a Breman nsɛmtwerɛfoɔ ɛbɛpɛɛ wo
Agya merebisa wo co-sign, wo deɛ gyina so minute tiaa bi ma menbɔ me bow-tie
You've been away for too long
Ama mpopɔtwewa bi ahyɛ aseɛ regrow horn
Nti da bɛn koraa na wobɛpie, w'apawa foforɔ no, da bɛn woreda no adie
Obrafour
Meda wo ase, wose deɛn ni, radio bɛn ni
Hello, hello, hello
(Yɛte wo nka, wo deɛ kasa)
Yie, m'ahoma yi koraa deɛn ni?
Wote me nka (Aane), metumi kasa (Aane, kɔ so)
Obrafour
Ei, sorry, na m'ahoma retwitwa
Yoo, wei deɛ woabisa bi, na me nsɛm pa
Ɛyɛ nokware trodoo, motee me nka akyɛ
Mekɔɔgye m'ahome, ɛtɔ da a, na mede me ho atɛ
No wose sɛn, wose, me ne Obama na, yɛreto Hosanna, wɔ he? Oh Ghana!
Me mpo meteeyɛ, yɛse mehyɛ canta, nkrɔfoɔ se m'anum nsɛm asa, mentumi mpie da
Ɛnso ɛnyɛ nokorɛ, false propaganda
Nipa bonefoɔ, Taliban na Al-Qaeda
Wɔka nye, nante, me nti na wɔchante
Ɛneɛ monya adaagye, afei na morebɛhwe ase
Mete ase, afei na merebɛyɛ no gidigidi
Yɛregyegye mo cedi cedi, mombɛhwɛ me fiili fiili, live on your TV TV
Ɔbrafoɔ mate paka na mereye huri huri, ɛbɛyɛ mo sɛ sini sini
Guru
Okay, bra panyin, gyina so ansa, amanfoɔ, yɛrekɔgye nkrato aba
Obrafour
Eii, eii, eh na ɛhyɛ mu!
Sɛ menni hɔ anka, mopɛ,
Agyinamoa nni fie a, nkura twe kɛtɛ
Nyɛ mo na moayɛ o, me ara na mayɛ
Sɛ mekooyɛ, maba, monbɔbɔ mo kɛtɛ
Na ɛhyɛ mu, eii, ei, eii!
Guru
Atiefoɔ, yɛkɔɔgye nkra, afei yɛaba bio
Me ne Ɔbrafoɔ rebɛtoatoa yɛn nkɔmmɔ dide mu
Ɔbrafoɔ, wowɔ hɔ? Anaa yɛ tetephone no ate kɔ?
Nti mo deɛ, momma yɛntoa kaseɛbɔ yi so
Yɛnsa ka no a, yɛbɛsan de no ato ahoma ne so
Nkra yɛn nsa aka firi Kumasi ne sɛ
Nnwomtoni OK, nso akɔto mona
Ɔde abaayewa bi a, adi nfie nwɔtwe aforo mpa
Wɔayene no, wɔayɛ no dosodoso, awenyaa
Ka na wu, ɛyɛ sene sɛ deɛ woretweetwee
Deɛ ɔnni nokorɛ awene ne se retweetwee
Ɔbɛdane san bɛdane, ɛne n'adwendwene
Abɔdin fata wo a, na wodi ho post
Nanso deɛ mehunu yi, mehunu wɔn mo te sɛ China phone
Obi agye abɔso 'Best Rapper Alive', nanso yɛhwehwɛɛ mu, ne albums mpo nduruu five
Nana, woaba ahoma yi so, ma menbisa wo, nsɛm bi sei, wodwene ho sɛn, anaa mereha ho?
Obrafour
Woama m'ani agye, me nua, si aboterɛ
Democracy nti, obiara ne n'adwenkyerɛ
Momma wo bo nfu, awiase, biribiara wɔ ne mmerɛ
nananom aka ato hɔ dada, masan sen srɛ
Yɛse ɔkɔtɔ de anibrɛ sɔ deɛ ɛnsɔ a, ɔbu n'aprɛ
Mongyae no, wɔayɛ agrɛ, daakye ɔbɛka nokorɛ
Abɛkyi a, ɔbutu kwan ho mpo, se wɔanyini
Wose kwan so sɛ wanyini, na deɛ ɔde wo butuu hɔ
Ɛyɛ a, na ɛyɛ me mɔbɔ, ɔdasani nhu ne ho mɔbɔ,
Pagya n'abɛti sɛ bɛpɔ na wɔrekeka mu sɛ sebɔ
Sɛ wogyenegyene wo ho, wopae sɛ pɔmpɔ
Wo ara wokanfo wo ho a, ɛnkyɛ na woate atɔ
Guru
Ah, ampa, w'ano ate, gyabera wofiri ahenfie saa na mate
Asɛmbisa a, ɛtwa toɔ, Ɔbrafoɔ, kɔnkɔnsa nii bi a, ɔbɛtoo nsɛm twerɛfoɔ
Metee nnwom bi, 'Killing the game', nti yɛbɛyɛ no yie a, ɛno ne 'Atopa Jenjen'
Mepɛ sɛ wotwerɛ yɛn mu, simple and short, yɛse Hiplife awu
Obrafour
Oh, wahyɛ da anaa, Krakye? Awuu dabɛn na mante
Anaa yɛse moakye no awe Auntie Muni waakye
Hiplife wu a, yɛbɛsu ama yɛ ti ate
Ɛneɛ sɛ anka afei na yɛn nyinaa yɛ to bɛtete
Deɛ menim ne sɛ music is dynamic
Deɛ ɔmpɛ nsakraɛ yɛ no na ahunu amane
Sɛ awu o, anwuuyɛ o, me deɛ anhia me
Ɛmom, woyɛ ɔdwomtonii, na woyɛ okunini
Sɛ ɛmmerɛ dane dane, na sɛ nnwom mane mane a
Me nua, ɛndwane dwane, dane wo ho bi
(Ɔbrafoɔ, ɛnyɛ mmerɛ)
Wo deɛ, to wo bo na menkyerɛ wo me me concern
Nsɛmfuo a ɛwɔ nnwom mu a Obroni ferɛ no content
Ɛno na ɛtɔ siin, mempɛ sɛ mɛbobɔ din
Da foforɔ, ma me mmerɛ na menkyerɛ m'adwen
Guru
Yoo, yɛ nsɛm pa o, amanfoɔ
Deɛ motee ne nka no ne Rap Sɔfoɔ
Mo somfo Guru nie
Obrafour
Yee, onwunu adwo, my people, yɛrebɔ dawuro, nti monyaa aso (2x)
La la la la la, mmiɛnsa, mmienu, baako, hwii dum
La la la la la, sɛ wɔapie, sɛ asa, afei, ka w'ano to mu
La la la la la, mmiɛnsa, mmienu, baako, hwii dum
La la la la la, sɛ wɔapie, sɛ asa, afei, ka w'ano to mu
Mmiɛnsa, mmienu, baako, hwii dum
Sɛ wɔapie, sɛ asa, afei, ka w'ano to mu
Other Stories

robotstxt: allowed

filter: keep


text:
Mo nsɛm pa!
1 Obirade 2011
ACCRA-JOHANNESBURG-NAIROBI
"Museke Ɔnlaen Abɔdin ma Afrika Adwontofo" 2011
Wɔnnfa wɔn ndwom mbɛdi akan -
Ɛyɛ Museke, Inc. anigye paa sɛ wɔbɛbɔ Museke Ɔnlaen Abɔdin ma Afrika Adwontofo (MOAMAs) a ɛtɔ so mmienu ho dawuro. Abɔdin yi bɛwie Ɔbese wɔ 2011 afe yi mu. Wɔresrɛ Adwontoni, ne wɔn nnansimufoɔ sɛ wɔnfa wɔn ndwom a wɔpɛsɛ wɔdebɛsi akan wɔ abɔdin yi mu.
Ndwom a wɔdebaa adwa mu na wɔbɔɔ wɔ efidie nyinaa so firi da kan wɔ afe 2010 mu kɔ si da kan wɔ afe 2011 no na ɛbɛtumi asi akan. Te sɛ abɔdin kan a wɔyɛɛ no afe 2010 no, abato ho ekuo no bɛyɛ wɔn a wɔn aben wɔ Afrika ndwom mu, wɔn a wɔyɛ Afrika ndwom ho adwuma, ɛne wɔn a wɔbɔ ndwom wɔ efidie so ɛne nhyiamu. MOAMAs nhyehyɛmu nyinaa wɔ hɔ ma Afrika adwontofo a wɔwɔ Afrika mman nyinaa ɛne wɔn a wɔwɔ amanɔne nyinaa. Sɛ adwontofoɔ bi pɛ sɛ wɔbɛnya abɔdin yi a, ɛwɔ sɛ wɔde wɔn ho asɛm ɛkɔ http://awards.museke.comwɛbsaet no “nominate” .
Museke Ɔnlaen Abɔdin ma Afrika Adwontofo (MOAMAs) wɔ hɔ ma Afrika Adwontofo nyinaa sɛ wɔbɛhyerɛn wɔ Afrika ne aman nyinaa, na wɔanya adɔfo bebree. Museke fo panin baako, Tumi Diseko se, “Abɔdin yi hyɛ nso sɛ adwontofo ne wɔn kyigyinafo wɔ sɛ nea Afrika ndwom ho nsɛm nyinaa rekɔ sesa na ɛrekɔ n’anim”
Museke.com gu so regye din no, akwanya afoforo pue mu: Museke.com de dwumakuw bi redi nkɔmbɔ fa dwuma a daakye bi wɔbɛtumi ɛdi abɔ mu. Bere pa mu no, yɛ bɛma obiara aso ate.
Voter’s Choice
Ekyiri koraa no, ɛyɛ abato na ɛbɛkyerɛ abɔdin no nkunimdifo - wɔn a wɔ dɔ adwom na wɔ yɛ Museke Online Africa Music Awards atɛmbuafo. Esan sɛ wɔ pɛ sɛ wɔ de tumi ma Afrika ndwom adɔfo nti, Museke de Abatofo Apɛde Abɔdin aba. Abɔdin yi bɛma yɛn abɔ Afrika adwontofo a wɔ resi akan wɔ MOAMAs no a yɛnnim wɔn yie aba so.
Diseko san ka sɛ, “Wɔn a wɔ dɔ Afrika ndwom na wɔ hyɛɛ Museke.com ase na wɔ san hwɛ so seisei ara, na wɔ pɛ sɛ wɔ hu Afrika ndwom ahorow na wɔ san hu adadawmu nso. Ɛyɛ yɛn anigye sɛ adwuma a yɛyɛ wɔ Museke no ama Afrika ndwom adɔfo bebree ahwɛ aman foforo ne ndwom foforo, na Voter’s Choice Abɔdin yi wɔ hɔ ma Afrika ndwom adɔfo.
Ɛfa Museke.com ho
Afrika ndwom adɔfo a wɔ firi Afrika aman ahorow ho kuw bi hyɛɛ Museke.com ase wɔ afe 2006 mu. Nna wɔn adehunu ne sɛ Museke.com bɛyɛ beebi a Afrika ndwom ho nsɛm nyinara wɔ. Wɛbsaet no enyini wɔ ahoɔden mu, na ɛwɔ nsɛm ne ndwom ho nsɛm pii firi adwontofo apem a wɔfiri Afrika ne amanɔne. MOAMAs ba so afe biara nti no, Museke.com de fahodi de Afrika Abɔdin a edi kan wɔ ɔnlaen aba na ɛno nti no, ate ase sɛ Afrikafo a wɔ de Intanɛt ne abaefo akasahoma fidie anaaso mobael yɛ adwuma.
Sɛ wo pɛ nsɛm ɛka ho ne ebisae a, kɔntakt AWARDS@MUSEKE.COM
---EWIEI---


text:
Asetenam Nsɛm
Yehowa Kyerɛkyerɛɛ Me Ma Meyɛɛ N’apɛde
Max Lloyd anom asɛm
Ná afe no yɛ 1955. Ná me ne me yɔnko sɛmpatrɛwfo bi wɔ Paraguay, South America, reyɛ asɛmpatrɛw adwuma. Afei anadwo bi, atuntunafo betwaa ofie a yɛwom ho hyiae teɛteɛɛm sɛ: “Yɛn nyame kɔn dɔ mogya, ɔrepɛ ahɔho mogya anom.” Ɛyɛɛ dɛn na yɛn a yɛyɛ ahɔho yi bepuee ha?
MFE pii ni na ne nyinaa fii ase wɔ Australia. Ɛhɔ na minyinii, na Yehowa fii ase kyerɛkyerɛɛ me ma meyɛɛ n’apɛde. Ɔdansefo bi maa me papa nhoma a wɔato din Enemies wɔ 1938 mu. Ná Paapa ne Maame ani nnye asɔfo no nkyerɛkyerɛ ho, efisɛ na wɔkyerɛkyerɛ sɛ Bible no fã bi yɛ anansesɛm. Bɛyɛ afe akyi no, wɔbɔɔ m’awofo asu de kyerɛe sɛ wɔahyira wɔn ho so ama Yehowa. Efi saa bere no rekɔ no na nea ɛda yɛn abusua no koma so paa ne sɛ yɛbɛyɛ Yehowa apɛde. Nea odi hɔ a ɔbɔɔ asu ne me nuabea Lesley. Ná ɔsen me mfe anum. Me nso mebɔɔ asu 1940; saa bere no na madi mfe akron.
Wiase Ko II akyi pɛɛ no, aban hyɛe sɛ Yehowa Adansefo nntintim wɔn nhoma nnkyekyɛ bio wɔ Australia. Enti bere a misua koraa na misuaa sɛnea mede Bible nkutoo bɛkyerɛkyerɛ me gyidi mu. Ná metaa de Bible kɔ sukuu de kyerɛ nea enti a minkyia frankaa anaa memmoa ɔko a na ɛrekɔ so no.—Ex. 20:4, 5; Mat. 4:10; Yoh. 17:16; 1 Yoh. 5:21.
Ná me sukuufo pii mpɛ sɛ wɔne me bɔ efisɛ na wɔato me din “betie kɔka.” Wɔkae sɛ mitie nsɛm kɔka kyerɛ Germanfo. Saa bere no na woyi sini wɔ sukuu. Wɔrebeyi sini biara a na obiara sɔre gyina hɔ tow ɔman dwom. Sɛ mansɔre a, na mmarimaa baanu anaa baasa abeso me tiri nhwi mu sɛ minnyina hɔ. Me gyidi a egyina Bible so nti woyii me adi fii sukuu. Metenaa fie suaa ade.
MIDUU ME BOTAE HO
Ná mede asi m’ani so sɛ midi mfe 14 a mefi akwampae adwuma ase. Nanso m’awofo kae sɛ menhwehwɛ adwuma nyɛ ansa na mafi ase, na eyi haw me paa. Wɔkae sɛ bere a meda so te wɔn nkyɛn no metua dan ne aduan ka, nanso wɔhyɛɛ me bɔ sɛ midi mfe 18 a metumi afi akwampae adwuma ase. Eyi nti bere biara na m’awofo pɛ sɛ wohu me sika mu. Mekae sɛ mepɛ sɛ mede sika a menya no sie yɛ akwampae adwuma nanso wogyei.
Bere soe sɛ mifi akwampae adwuma no ase no, m’awofo ne me tenaa ase ka kyerɛɛ me sɛ wɔde sika a wogye fii me hɔ no ato sikakorabea. Enti wɔde ne nyinaa maa me sɛ memfa ntotɔ ntade ne nneɛma a mehia de ayɛ akwampae adwuma no. Ná wɔrekyerɛ me ma mahu sɛnea m’ankasa mɛhwɛ me ho; na wɔmpɛ sɛ mɛyɛ adesoa ama afoforo. Sɛ mehwɛ m’akyi a, mihu sɛ saa ntetee no aboa me paa.
Bere a me ne Lesley yɛ mmofra no, na akwampaefo taa bɛsoɛ yɛn fie, na na yɛne wɔn bom yɛ asɛnka adwuma no. Edu Memeneda ne Kwasida a, na yɛka asɛm no wɔ afie afie, na na yedi adanse wɔ mmɔnten so yɛ Bible adesua. Saa bere no na botae a esi ɔdawurubɔfo ani so ne sɛ obenya dɔnhwerew 60 ɔsram biara. Maame deɛ ɛkame ayɛ sɛ ɔsram biara na onya, na me ne Lesley suasuaa ne nhwɛso no.
MEYƐƐ AKWAMPAE ADWUMA WƆ TASMANIA
Midii kan kɔyɛɛ akwampae adwuma wɔ Tasmania supɔw so wɔ Australia. Mekɔkaa me nuabea ne ne kunu ho wɔ hɔ. Nanso ankyɛ koraa na wofii hɔ kɔɔ Gilead Sukuu adesuakuw a ɛto so 15. Ná mefɛre ade paa, na na mentew me ho nkɔtenaa baabiara da. Ebinom kae sɛ makyɛ wɔ hɔ ara ne asra abiɛsa. Nanso mekɔɔ hɔ no annu afe mpo na wɔpaw me sɛ asafo somfo afe 1950 mu. Asafo somfo na ɛnnɛ wɔfrɛ no mpanyimfo ntam nkitahodifo no. Akyiri yi wɔpaw me sɛ ɔkwampaefo titiriw na wɔde onua aberante bi bɛkaa me ho.
Wɔde yɛn kɔɔ beae bi a wotu kɔbere. Ná Adansefo biara nni hɔ. Yɛforoo bɔs koduu hɔ anwummere, na yɛkɔdaa ahɔhodan dedaw bi mu anadwo no. Ɛda a edi hɔ no, bere a yɛredi adanse wɔ afie afie no, yebisaa afiewuranom sɛ wonim dan bi a ɛda hɔ kwa anaa. Eduu anwummere no, obi ka kyerɛɛ yɛn sɛ asɔfofie bi bɔ Presby asɔredan no ho na ɛda hɔ kwa enti yɛne ɔsɔfokumaa a ɔwɔ hɔ no nkɔkasa. Ná n’anim tew na ɔde dan no maa yɛn. Anɔpa biara sɛ yɛrepue afi asɔfofie hɔ akɔ asɛnka a, na yɛn atikɔ ayɛ duduruudu.
Ná asasesin no mu yɛ dɛ. Nnipa tiee asɛm no na yɛne pii yɛɛ Bible adesua. Bere a asɔre no mpanyimfo a wɔwɔ ahenkurow no mu tee nea ɛrekɔ so yi na wohui sɛ Yehowa Adansefo akɔtena ɔsɔfo fie no, wɔka kyerɛɛ ɔsɔfokumaa no sɛ ontu yɛn ntɛm ara. Afei na baabi a yɛde yɛn ti bɛto asan ayɛ asɛm bio!
Ade kyee no yɛkaa asɛm no kosii awiabere. Afei na ato sɛ yɛhwehwɛ baabi a yɛde yɛn ti bɛto anadwo no. Baabi a yenyae ara ne agoprama bi so, na yɛde yɛn bag kɔhyehyɛɛ nkongua no ase toaa yɛn asɛnka so. Afei na ade resa nanso yɛyɛɛ yɛn adwene sɛ yebewie afie kakra a aka no. Yeduu ofie biako mu no, owura bi maa yɛn dan a ɛhyɛ mu abien wɔ ne fie akyi.
ƆMANSIN ADWUMA NE GILEAD ADESUA
Bere a meyɛɛ akwampae adwuma wɔ ha asram awotwe no, Australia baa dwumadibea no too nsa frɛɛ me sɛ memmɛyɛ ɔmansin sohwɛfo. Me ho dwiriw me efisɛ na madi mfe 20 pɛ. Wɔtetee me adapɛn kakra, na ɛno akyi no mifii ase srasraa asafo ahorow hyɛɛ wɔn den. Ná mibu me ho asukɔnoma bi nanso wɔn a wɔanyin sen me no ammu me abomfiaa; mmom na wɔn ani sɔ adwuma no.
Nnawɔtwe biara na ɛsono nea mede tu kwan kɔ asafo biara mu. Nnawɔtwe yi mede bɔs tu kwan a, nnawɔtwe a edi hɔ no na mafa kar anaa keteke kar. Ɛtɔ da bi a na metena moto so, na mete so nyinaa na me nneɛma ne m’asɛnka bag bobɔ me ho. Sɛ mikodu anuanom nkyɛn a, na m’ani gye ankasa. Asafo somfo biako mpo de, na ne ho pere no sɛ obegye me atena ne fie, nanso na onsii ne fie no nwiei. Enti saa nnawɔtwe no aguare na wosiesiee maa medae, nanso yɛn ani gyei saa nnawɔtwe no efisɛ yetumi hyehyɛɛ yɛn ho den.
Biribi foforo a na m’ani nna so sii 1953 mu. Me nsa kaa krataa a na ɛbɛma matumi akɔ Gilead Sukuu adesuakuw a ɛto so 22 no bi. Ná anigye ne dadwen adi afra. Asɛm no ne sɛ bere a me nuabea ne ne kunu wiee Gilead July 30, 1950 no, wɔde wɔn kɔɔ Pakistan. Nanso annu afe mpo na Lesley yare wui wɔ hɔ. Bere a yaw no da so wɔ m’awofo mu no, sɛ wɔte sɛ me nso merekɔhyɛ ɔman bi so a, dɛn na wɔbɛyɛ? Eyi gyaw me adwinnwen. Nanso wɔkae sɛ: “Baabiara a Yehowa bɛkyerɛ wo sɛ kɔ no, kɔ.” Manhu Paapa bio. Owui 1957 mu.
Afei mihui no, na me ne Australiafo baanum te po so hyɛn mu rekɔ New York City. Yedii nnawɔtwe asia wɔ po so. Yɛnam kwan so nyinaa na yɛrekenkan Bible sua ade, na yedii akwantufo a wɔka yɛn ho no adanse. Ansa na yɛrekɔ baabi a suukuu no wɔ wɔ South Lansing, New York no, yedii kan kɔɔ amanaman ntam nhyiam bi a wɔyɛe wɔ Yankee Stadium July 1953. Nnipa 165,829 na wɔkɔɔ nhyiam no!
Wɔfrɛɛ nnipa 120 fii wiase afanan nyinaa baa Gilead Sukuu no bi. Wɔamma yɛanhu baabi a wɔde yɛn bɛkɔ kosii da a yewiee sukuu no. Bere a yehuu baabi a yɛbɛkɔ no, yɛkɔɔ Gilead nhomakorabea kɔkenkanee aman a yɛrekɔ so no ho nsɛm. Wɔde me too Paraguay. Mihui sɛ ɛyɛ ɔman a nkurɔfo taa tew aban no so atua. Mikoduu hɔ a minnya mmɔɔ atenaseɛ no, anɔpa bi mibisaa asɛmpatrɛwfo a wɔwɔ hɔ no “afahyɛ” a na ɛrekɔ so anadwo no. Wɔserewee na wɔkae sɛ: “Atuatew a wɔde rema wo akwaaba ni. Tow w’ani hwɛ aboboano hɔ.” Menkɔhwɛ a, asraafo na wogyinagyina baabiara yi!
ASƐM A ETU KOMA
Da bi na ɔmansin sohwɛfo rekɔsra asafo bi a ɛwɔ akura bi ase akoyi The New World Society in Action sini no akyerɛ wɔn, na mikogyaa no. Yetwaa kwan bɛyɛ dɔnhwerew awotwe anaa akron. Yedii kan faa keteke, afei yɛtenaa pɔnkɔ so, na eduu baabi no yɛfaa teaseɛnam. Yɛde generator ne afiri a yɛde yi sini kɔe. Yeduu hɔ a ade kyee no, yɛkɔsrasraa nkuraa nkuraa a ɛwɔ hɔ no too nsa frɛ obiara sɛ ɔmmɛhwɛ sini no bi anadwo no. Nnipa 15 na ɛbae.
Bere a yefii ase yii sini no, bɛyɛ simma 20 akyi na wɔka kyerɛɛ yɛn sɛ yenwura fie hɔ ntɛm ara. Yɛtam afiri a yɛde yi sini no wuraa fie no mu. Ɛyɛ saa bere no na mmarima fii ase teɛteɛɛm totow atuo tow dwom sɛ: “Yɛn nyame kɔn dɔ mogya, ɔrepɛ ahɔho mogya anom.” Ná yɛyɛ ahɔho abien pɛ na yɛwɔ hɔ. Nnipa a wɔbɛhwɛɛ sini no amma atuntunafo no kwan amma fie hɔ. Nanso wɔsan baa ahemadakye nnɔnabiɛsa bɛtotow atuo, na wɔkae sɛ akyiri yi yɛresan yɛn akyi akɔ kurom a wobenya yɛn wɔ kwan so.
Anuanom kohuu ɔpanyin a ɔwɔ kurom hɔ, na awiabere mu hɔ no ɔde apɔnkɔ abien bɛfaa yɛn kɔɔ kurom. Bere a yɛrekɔ no sɛ yedu baabi a dɔtɔ wɔ anaa baabi a nnua ayɛ hɔ kusuu a, na watwe ne tuo adi yɛn anim ahwɛ sɛ ɔkwan mu da hɔ anaa. Mihui sɛ pɔnkɔ ara ne ade a wubetumi de atu kwan, enti akyiri yi mepɛɛ biako.
ASƐMPATRƐWFO PII BAE
Ná asɔfo teetee yɛn nanso ne nyinaa akyi no na nkurɔfo tie asɛm no. Wɔde asɛmpatrɛwfo foforo baanum bɛkaa yɛn ho afe 1955. Ná onuawa bi a ofi Canada a wawie Gilead adesuakuw a ɛto so 25 ka ho; wɔfrɛ no Elsie Swanson. Yɛtenaa baa dwumadibea hɔ kakra ansa na wɔde Elsie rekɔ kurow foforo so. Ná ɔde ne bere nyinaa resom Yehowa nanso n’awofo ammoa no. N’awofo ammegye nokware no. Me ne Elsie waree December 31, 1957, na yɛn nkutoo kɔtenaa asɛmpatrɛwfo fie wɔ Paraguay anafo fam.
Ná pipe nni fie hɔ; abura na na wɔatu wɔ afikyiri hɔ. Enti na wunnya nsu mmu wɔ aguare, agyananbea ne afiri a wɔde horo nneɛma nni fie no mu, na na frigye nso nni hɔ. Nnuan a ɛsɛe ntɛm de, na yɛtɔ no da biara. Ná ɛhɔfo yɛ awiɛmfoɔ enti na ɛhɔ asetena nyɛ den, na yɛne anuanom a wɔwɔ asafo no mu tenaa kama, na eyi nyinaa maa yɛn ani gyei wɔ yɛn aware mu.
Afe 1963 mu no yɛkɔsraa me maame wɔ Australia, na yeduu hɔ no ankyɛ na onyaa komayare. Ná n’ani hyee me so no mfe du atwam, enti ɛbɛyɛ sɛ anigye mmoroso ka ho bi na ɔyaree. Aka kakra ma yɛasan akɔ Paraguay no, na yenhu sɛ yɛntena Maame ho anaa yennyaw no ayaresabea mma obi nhwɛ no na yɛnsan nkɔ Paraguay nkɔtoa so nyɛ adwuma a ɛda yɛn koma so no. Eyi gyaw yɛn tipae. Yɛbɔɔ asɛm no ho mpae paa na me ne Elsie sii gyinae sɛ yɛbɛtena Maame ho ahwɛ no. Yɛhwɛɛ Maame kɔɔ so yɛɛ bere nyinaa som adwuma no kosi sɛ owui 1966.
Minyaa hokwan somee sɛ ɔmansin ne ɔmantam sohwɛfo wɔ Australia mfe pii, na bere a wɔyɛɛ Ahenni Som Sukuu maa mpanyimfo no, mekyerɛɛ ade wɔ hɔ. Biribi foforo bɛsesaa yɛn asetena. Wɔde me kaa anuanom a wodii kan paw wɔn sɛ Baa Boayikuw mufo wɔ Australia no ho. Bere a ɛbae sɛ yebesi Betel foforo no, wɔpaw me adansi boayikuw no guamtenani. Anuanom pii de wɔn suahu boae ma yesii Betel fɛfɛɛfɛ.
Akyiri yi mekɔyɛɛ adwuma wɔ Ɔsom Dwumadibea. Saa dwumadibea no na ɛhwɛ asɛnka adwuma so. Afei nso minyaa hokwan kɔsrasraa baa dwumadibea ahorow wɔ wiase baabiara hyɛɛ wɔn nkuran. Mmeae bi wɔ hɔ a mihyiaa anuanom a wɔada afiase ne nneduaban mu mfe pii esiane nokware a wodii Yehowa nti. Eyi hyɛɛ me gyidi den paa.
NEA YEKURA MU SEESEI
Afe 2001 mu, yɛkɔsrasraa baa dwumadibea ahorow bi. Yɛbae no na yɛabrɛ, nanso na krataa bi da m’akyi retwɛn yɛn. Menkɔtew ano a, wɔatow nsa afrɛ yɛn sɛ yɛmmra Brooklyn, New York na memmɛka United States Baa Boayikuw a wɔatew no foforo no ho. Me ne Elsie susuw asɛm no ho bɔɔ mpae, na yɛde anigye penee so. Seesei yɛadi boro mfe 11 wɔ Brooklyn.
Ɛyɛ me dɛ paa sɛ manya yere a n’ani gye ho sɛ ɔbɛyɛ nea Yehowa bɛka biara. Seesei me ne Elsie nyinaa adi mfe 81 nanso yare biara nhyɛ da nhaw yɛn. Yɛhwɛ kwan sɛ Yehowa bɛkyerɛkyerɛ yɛn afebɔɔ na yɛanya nhyira pii a wɔn a wɔkɔ so yɛ n’apɛde benya no bi.
[Asɛm a wɔafa aka wɔ kratafa 19]
Nnawɔtwe yi mede bɔs tu kwan a, nnawɔtwe a edi hɔ no na mafa kar anaa keteke kar. Ɛtɔ da bi a na metena moto so, na mete so nyinaa na me nneɛma ne m’asɛnka bag bobɔ me ho
[Asɛm a wɔafa aka wɔ kratafa 21]
Yɛhwɛ kwan sɛ Yehowa bɛkyerɛkyerɛ yɛn afebɔɔ
[Kratafa 18 mfonini]
Benkum: Bere a mereyɛ ɔmansin adwuma wɔ Australia
Nifa: Me ne m’awofo
[Kratafa 20 mfonini]
Yɛn ayeforohyia da, December 31, 1957


text:
Asante Mantaw
Asante Mantam wɔ Gaana mu. Asante Mantam wɔ Abibiman so wɔ Asaase so.
Asante ne din ahodo bi ne: Esuante. Afe 1695 beremu na Asantehene Nana Ɔsɛe Tutu tintimm no. Bere wɔ ha yɛ 0 nnɔnhwere firi Greenwich bere ho. Ɔda tentenedo 0.15Anee kɔpem 2.25Anee na tɛtɛredo 5.50Etifi kɔpem 7.46Etifi.
Atitirifo Otumfoo Ɔsɛe Tutu, ne John Kofi Agyekum Kufuor firi saa bea yi. Adaekɛse na Odwira ka afahyɛ na dwumadi ɛkɔ so wɔ Asanteman mu. Akanfo, Nkramofo na Akristofo ka nkorɔfo a wɔfi borɔn yi do.


c: application/xml

text:
ADASA NDZINOA HO DAWURBƆ
NYIENYIM
Ɔnam dɛ adasa hɔn enyimnyam yɛ pɛr na ndzinoa a obi nngye mmfi hɔn nsamu a wɔwɔ no ngyetomu nye wiadze yi mu fahodzi, pɛrpɛrdzi, ntsɛntsenenee na asomdwee ne fapem;
Ɔnam dɛ tsia a yetsiatsia nyimpa ne ndzinoa do no dze ewurkadze nwenwen a obiara tsia aba, na afei so wɔabɔ wiadze a ɔreba a no mu nyimpa benya fahodzi wɔ kasa, gyedzi, suro na ohia ho dawur dɛ nyimpapem nyina hɔn ahwehwɛdze tsitsir,
Ɔnam dɛ ohia pɛpɛɛpɛ dɛ yɛmmpɛ dɛ yɛyɛ adasa ndzinoa ho mbra,
Ɔnam dɛ ohia dɛ wotu aman na aman ntamu anyɛnkoyɛ nkitahodzi mpon,
Ɔnam dɛ Amanaman Nkabɔmu Kuw mu nyimpa nyina edua Farbaa Nwoma no do agye hɔn gyedzi a ɔwɔ adasa awose ndzinoa, nyimpa n'enyimnyam na nyimpa no bo a ɔsom, na mbanyin na mbaa hɔn ndzinoa a ɔyɛ pɛr ato mu na wɔabɔ hɔn enyim biriw dɛ wobotu asetsena mu kankɔ na atseyie mpon,
Ɔnam dɛ aman a wɔdɔm Amanaman Nkabɔmu Kuw no abɔ ɔdabaa dɛ wɔnye Kuw no bɛyɛ ahwehwɛ amansuon nyina enyiedzi ama adasa ndzinoa na awose fahodzi ntsi.
KUW NO BAGUA KƐSE NO
Paa mu kã dɛ:
Afei,
NHYIAMU KƐSE NO YI ADASA NDZINOA HO DAWURBƆ no kyerɛ dɛ: ɔno nye nhwhɛdodze tsitsir a ɔwɔ hɔ ma nyimpa na aman nyina, ama ankorankor biara na nyimpa kuw biara, sɛ wɔdze dɛm dawurbɔ yi si hɔn enyim a, wɔaabɔ mbɔdzen edua nkyerɛ na adzesua do ama nkorɔfo eedzi ndzinoa na fahoazi ahorow no nyi; na wɔaatɔa do afa hɔnara hɔn man na amanaman nhyehyɛɛ do wɔama wɔaagye dawurbɔ yi ato mu na woeedzi do wɔ Aman a wɔdɔm Nkabɔmu Kuw no mu biara mu nye asaase biara a wɔhyɛ hɔn ase no so do.
Asɛmpɔw 1
Wɔwo adasa nyina to fahodzi mu, na hɔn nyina yɛ pɛr wɔ enyimnyam na ndzinoa mu. Wɔmaa hɔn nyina adwen na tsibowa, na ɔwɔ dɛ hɔn nkitahodzi mu ndzeyɛɛ da no edzi dɛ wɔyɛ enuanom.
Asɛmpɔw 2
Obiara wɔ ndizona na fahodzi a wɔada no edzi wɔ Dawurbɔ yi mu no ho kwan a nyiyimu biara nnyi mu a ɔfa no obi n'awosu anaa no honamenyi ngyegyee mbrɛ ɔtse, dɛ ɔyɛ banyin anaa ɔyɛ basia, ne kasaa a ɔkã, ne nyamesom mbrɛ ɔtse, amanyɛ ho adwen a ɔwɔ, ne man anaa asetsena mu gyinabew a ofi mu, egyapadze a ɔwɔ, n'awofo hɔn gyinabew anaa gyinabew fofor biara so a ɔwɔ ho.
Bio, onnyi dɛ wogyina ɔman a obi fi mu no n'amanyɛ kwan, ne mbra anaa n'amanandze gyinabew do-dɛ ɔman no dzi ne mansin, dɛ ɔhyɛ ɔman bi no nhwɛdo ase, anaadɛ onnyi fahodzi, yɛ nyiyimu tsia nyimpa no.
Asɛmpɔw 3
Nyimpadua no nkwa, ne fahodzi, na no tɔtrɔtɔ yɛ obiara ne ndzinoa.
Asɛmpɔw 4
Onnyi dɛ wɔdze obiara to nkowaasom mu anaadɛ wɔma ɔsom ɔsomhun; ɔwɔ dɛ wogu nkowaasom na ndɔnkɔgua korakora.
Asɛmpɔw 5
Onnyi dɛ wɔyɛ obiara ayakayakadze, etsiɔdzendze anaa enyinyandze anaa wɔtsea no anaa wɔma no asotwe biara a ɔsɛɛ dasanyi n'enyimnyam.
Asɛmpɔw 6
Ɔyɛ obiara ne ndzinoa dɛ, mbra mu, wobu no dɛ nyimpa wɔ beebiara.
Asɛmpɔw 7
Nyimpa nyina yɛ pɛr wɔ mbra no enyim, na hɔn nyina fata mbra no ne ntwitwagye a nyiyimu nnyi mu. Obiara wɔ ho kwan dɛ mbra no bɔ no ho ban tsia nyiyimu a obu Dawurbɔ yi mu nsɛmpɔw no mu biara do no, nye nunu biara a wonunu nyimpa ma ɔyɛ ma ɔyɛ nyiyimu no.
Asɛmpɔw 8
Obiara a wɔayɛ bɔn etsia ne ndzinoa a mbra na amambu ho mbra ma no ho kwan no, wɔ ho kwan dɛ odua asɛndzi baguafo do gye nsiesie anaa mpata a ɔfata.
Asɛmpɔw 9
Onnyi dɛ abɔtsirmu ara wɔkyer obi, wɔdze no sie, anaa wotwa no esu.
Asɛmpɔw 10
Obiara wɔ ho kwan dɛ bagua asɛndzifo a wɔnntɔn hɔn asowa nndzi tsena hwehwɛ n'asɛm mu pefee wɔ ne ndzinoa, n'asadze anaa ewudzisɛm ho sombo bi a wɔdze abɔ no ho.
Asɛmpɔw 11
Obiara a wɔabɔ no sombo bi a ɔdze ntsea nam no wɔ ndzinoa dɛ wobu no dɛ odzi bem kesi dɛ, woedzi n'asɛm ama no kwan biara a ohia dɛ ɔdze tstsew no ho, na woebu no fɔ dɛ mbrɛ mbra kyerɛ.
Onnyi dɛ wobu obiara fɔ na wɔtsea no wɔ ndzeyɛɛ bi a ɔnnye ntsea nam ase. Na eso onnyi dɛ wɔma obi ntsea a ɔbor no mfomdo a ɔayɛ no ho ntsea do.
Asɛmpɔw 12
Onnyi dɛ abɔtsirmu ara wɔdze ɔho hyehyɛ obi no kɔkoamunsɛm, n'ebusuasɛm anaa n'efisɛm mu; anaadɛ wogu n'enyimnyam na ne dzin ho fi. Ɔyɛ obiara ne ndzinoa dɛ mbra bɔ no ho ban tsia ndzeyɛɛ a ɔtsetse dɛm yi.
Asɛmpɔw 13
Ɔyɛ obiara ne ndzinoa dɛ okyinkyin na ɔtsena ɔman bi n'asaase do bea biara a ɔpɛ.
Ɔyɛ obiara ne ndzinoa dɛ ofi ɔman biara mu (noara ne man kã ho) na ɔsan ba ne man mu bio.
Asɛmpɔw 14
Obiara wɔ ndzinoa dɛ ɔhwehwɛ na onya guansuma wɔ ɔman bi do fi atseetsee ho.
Onnyi dɛ dɛm ndzinoa yi wobisa wɔ bɔn bi a ɔmmfa manyɛ ho anaa otsia Amanaman Nkabɔmu Kuw no ne nhyehyɛɛ a onyia no ayɛ ma woridzi n'asɛm wɔ ho biara ho.
Asɛmpɔw 15
Obiara wɔ ndzinoa dɛ ɔyɛ ɔman bi ba.
Onnyi dɛ abɔtsirmu ara wɔma obi hwer n'amambayɛ, anaadɛ wɔmma no kwan mma ɔnnsesa n'amambayɛ.
Asɛmpɔw 16
Ɔyɛ mbanyin na mbaa a hɔn enyi efifir hɔn ndzinoa dɛ wɔwar na wɔwo mba, na awosu, amambayɛ anaa nyamesom nnsiw iyi ho kwan. Mbanyin na mbaa nyina hɔn ndzinoa a wɔwɔ no awar ho no yɛ pɛr wɔ awar ber no mu nye awar no ngui no mu so.
Adze ara a ɔwɔ dɛ awar no gyina do nye asakuw ebien a wɔrowar no hɔn pɛ a nhyɛ nnyi mu.
Okun, ɔyer na mba bɔ mu kor dɛ abɔasee kuw a nyimpa kuw biara ne farbaa fi mu wɔ adasa mu, na ɔyɛ hɔn ndzinoa dɛ nyimpakuw no na ɔman no bɔ hɔn ho ban.
Asɛmpɔw 17
Obiara wɔ ndzinoa dɛ onya egyapadze a ɔyɛ no nko nedze, anaadɛ ɔnye nkorɔfo bi bɔ mu nya dɛm egyapadze no.
Onnyi dɛ abɔtsirmu ara wɔgye obi n'egyapadze fi ne nsamu.
Asɛmpɔw 18
Obiara wɔ ndzinoa dɛ ɔyɛ n'adwen, ɔsoa noara ne tsibowa, ɔfa nyamesom biara a ɔpɛ. Dɛm ndzinoa yi ne fã bi nye kwan a obiara wɔ dɛ ɔsesa ne nyamesom anaa ne gyedzi na kwan so a ɔfa do dze ma ne gyedzi no da edzi wɔ bagua mu anaa nsumaa mu, dɛ ɔno nko anaadɛ nyimpa binom kã ho wɔ iyi mu.
Asɛmpɔw 19
Obiara wɔ ho kwan dɛ ɔkyerɛ n'adwen wɔ biribi ho. Dza ɔkã dɛm ndzinoa yi ho nye dɛ obiara botum ayɛ n'adwen wɔ biribi ho a ntotoananmu biara nnyi mu. Dza ɔkã ho bio so nye dɛ otum anaa otsie asɛm nye nsusui biara a ɔnam kwan biara do na efi mbea nyina, na ɔma nyimpa binom so tse.
Asɛmpɔw 20
Obiara wɔ kwan dɛ ɔkɔ nhyiamu a ɔyɛ asomdwee ase, na ɔdɔm fɛkuw biara.
Onnyi dɛ wɔhyɛ obiara ma ɔdɔm fɛkuw bi.
Asɛmpɔw 21
Ɔyɛ obiara ne ndzinoa dɛ osuo mu ma wobu ne man dɛ ɔnoara dzi bano wɔ mu, anaadɛ obosuo mu ma woeeyi ananmusifo.
Ɔyɛ obiara ne ndzinoa dɛ onya kyɛfa wɔ ɔman adɔdɔdze biara a ɔwɔ ne man mu no mu.
Ɔwɔ dɛ aban no tum gyina ɔmamfo hɔn pɛ do. Dɛm pɛ yi wɔnam ambatow a no mu da hɔ a wɔtow no ne ber ano do da no edzi, akorɔfo a wɔasõ ambatow no wɔ dɛ wɔma wɔtow amba wɔ nsumaa mu a nhyɛ biara nnyi mu.
Asɛmpɔw 22
Ankorankor biara, dɛ ɔyɛ ɔmamba bo, wɔ ndzinoa dɛ ɔman no bɔ n'eyiedzi ho ban. Ɔwɔ dɛ wɔfa ɔman no no mbɔdzen do, anaa bataboa bi a dɛm ɔman no nye ɔman fofor bi yɛ do ma ɔmamba biara n'eyiedzi ba mu dɛ mbrɛ ɔman kor no ne sikasɛm, n'asetsena na n'amambra no tum a ɔma n'enyimnyam dzi mu no tse.
Asɛmpɔw 23
Obiara wɔ ndzinoa dɛ ɔyɛ edwuma. ɔyɛ ne ndzinoa dɛ ɔfa edwuma a ɔpɛ dɛ ɔyɛ, na ɔyɛ ne ndzinoa dɛ wɔma no edwumayɛ mu nhyehyɛɛ pa, na wɔbɔ noho ban fi fietsena ho.
Ɔyɛ obiara ne ndzinoa dɛ wɔma no akatua a ɔfata n'edwuma a ɔyɛ a, nyimpa nyiyimu biarannyi mu.
Obiara a ɔyɛ edwuma no wɔ ndzinoa dɛ onya akatua a ɔsɛ na ɔtsen a ɔbɛma ɔnye n'ebusuafo enya asetsena a ɔfata nyimpa n'enyimnyam, na sɛ ohia mpo a, ɔwɔ dɛ wɔdze asetsena mu nhyehyɛɛ ho ekyigyina bi foa akatua no do.
Ɔyɛ obiara ne ndzinoa dɛ ɔtsew anaa ɔdɔm edwumayɛfo kuw bi dua do dze bɔ n'eyiedzi ho ban.
Asɛmpɔw 24
Obiara wɔ ahomgye na bɔndɔdziber ho kyɛfa; mber a wɔahyehyɛ a ɔmma edwumayɛ mmbor do, na akwanma ber a wotua odwumayɛnyi no kaw so kã iyi ho.
Asɛmpɔw 25
Obiara wɔ ndzinoa dɛ ɔnye n'ebusuafo nya asetsena yi mu eyiedzi a ɔbɛma woeenya ahoɔdzen nye asetsena pa, edziban, akataho, tsenabew, eduyɛ na asetsena mu nhyehyɛɛ pa.
Ɔyɛ obiara ne ndzinoa so dɛ, zɛ ɔhwer n'edwuma, ɔyar, onya dzɛmdzi bi, no hokafo wu, mpanyinyɛ ma ɔyɛ mberɛw, anaadɛ biribi ama ma onntum nnhwɛ noho a, onya asetsena mu ekyigyina. Ɔwɔ dɛ mbasiafo a wotur mba na mbofra nyina wɔma hɔn mboa soronko. Mbofra nyina, dɛ wɔwoo hɔn wɔ awar ase, anaadɛ wɔwoo hɔn wɔ sɔnmu, wɔ dɛ wɔma hɔn asetsena mu bambɔ pɛr.
Asɛmpɔw 26
Ɔyɛ obiara ne ndzinoa dɛ ohu nwoma. Mbofraber mu nwomasua na ahyɛse nwomasua a ɔtse dɛm no nnyi dɛ wɔgye ho sika. Ɔyɛ nhyɛ dɛ abofra biara nya mbofraber mu nwomasua. Ɔwɔ dɛ wɔma mfirdwuma, na nsaanodwuma ho adzesua nye dwumadzi horow ho nwomasua yɛ beberee. Suapɔn mu nwomasua so wɔ dɛ ɔyɛ beberee na obiara a no mbɔdzembɔ fata no wɔma no ho kwan.
Ɔwɔ dɛ nwomasua nyina no botae yɛ dɛ ɔhwehwɛ nyimpa dasanyi no mu nyina no mpontu nye enyidzi kɛse a ɔbɛba nyimpa mu wɔ adasa hɔn ndzinoa ahorow a wɔwɔ no ho. Ɔwɔ dɛ otu ntsease, gyaamu-ma-ɔnka na anyɛnkoyɛ mpon wɔ aman, nyimpakuw na nyamesom ho ekuw nyina mu; na ɔbɔboa atow Amanaman Nkabɔmu Kuw no dwumadzi akɔ kan dze ama asomdwee eetsim.
Awofo wɔ ndzinoa dɛ wɔbɛkyerɛ nwomasua kor a ɔwɔ dɛ hɔn mba nya.
Asɛmpɔw 27
Obiara wɔ ndzinoa dɛ ɔdze noho fora ne man m'amambra mu na onya enyigye fi ɔman no n'amandze nsaanodwuma mu na onya kyɛfa wɔ abɔdze nyansapɛ na mfaso a ɔdze ba no mu so.
Obiara wɔ ndzinoa a ofi abɔdzenyansapɛ, nwomasua anaa amandze, nsaanodwuma adzeyɛ bi a noara dze bɔbɔɔ adze no mu ba no ne bambɔ no mu.
Asɛmpɔw 28
Obiara wɔ ho kwan dɛ onya kyɛfa wɔ asetsena anaa amanaman nhyehyɛɛ a okitsa ndzinoa na fahodzi horow a wɔada no edzi wɔ dɛm Dawurbɔ wɔ Mpaamukã yi mu no mu.
Asɛmpɔw 29
Obiara wɔ asodzi wɔ nyimpa kuw a ɔtse hɔn mu no mu; hɔ nko ara nye bea a no mpontu a odzi mu botum aba a akwansiwdze bi nnyi ho.
Ber a obi dze ne ndzinoa na ne fahodzi ridzi dwuma no, ɔwɔ dɛ ɔyɛ dza mbra hwehwɛ wɔ no hɔ ama binom so eenya hɔn kyɛfa nye hɔn fahodzi. Ɔwɔ dɛ onya no bɔ bra tsenenee na ɔyɛ guadoadzeyɛ dɛ mbrɛ ɔdodow amambu mu eyiedzi adzeyɛ ho ntsetsee tse.
Onnyi dɛ wɔfa kwan biara a otsia Amanaman Nkabɔmu Kuw no ne nhyehyɛɛ do dze hwehwɛ ndzinoa na fahodzi ahorow yi.
Asɛmpɔw 30
Onnyi dɛ nyimpa biara ma nkyerɛase wɔ Dawurbɔ yi mu nsɛm yi ho a ɔbɛma ɔman, nyimpakuw anaa ankorankor bi tum ma ɔaayɛ biribi a ɔbɛsɛɛ ndzinoa na fahodzi ahorow a wɔada no edzi wɔ nwoma yi mu no.


text:
Feature Article of Monday, 5 December 2011
Columnist: Sakyi, Kwesi Atta
By Kwesi Atta Sakyi
Wo yen den na akwagwir eguraa wo
Na woahye wo nyeben mu totoroto,
Wo yen den na egu woano sa na ehen
Wo nsa kutu aben,
Ana igyina Ekumpoano Ekumfi Asaafar
Reson asera yaayaayaw wo mpoano,
Hwe, Ghanaman rotwen wo ntoboa
Kenyann na sepew wo ho,
Megye wo tafer banyin mbom to wo nkyia,
Oko no nnye oko ba,
Ghana asetsena mu aye ntaampee, pitsi basaa,
Woaka nkongyaa ara a owode miyi,
Nkontaa ato bentum,
Wogye no obagwenbanyi,
Hwe, ama awosa egu me,Dom kokuankuma bi gyina ho,
Sunsum mu etumfo dom pepe akakabenfobi,
Nye hen ridzi esi,
Hon esi nkitsi awe ataa do
De wonye hen bedzi esi afee do,
Nnaaso, Nyame Kokoroko tantanpon remma ho kwan,
Atanfo abonfo no bedzi nkogu,
Osahen Obofo Michael na sor abofo dom
Pepe kukuankuma
Gyina pintsinn etwa wo ho ehyia
Gyina pintsinn wo w’anan do
Mma Nhimhim anaa nnya awosoawoso,
Ma woenyi do kere sor na hwe,
Wo mboa aben, wo konyimdzi wo
Nkonkonaa ha yi ara, wo sasrawdo,
Orenkyer biara wo ndwuma pa
Beda edzi, wo hia na amandzehu behera,
Ama amanaman ehu wo ndzinoa pa,
Hwe egyedzi de ewo kyepen,
Nyew, okwabran twa par a
Woma no mbo,
Eso okwabran dze ne nsa hye
Ne damirifa mu a ,obua da,
Edwuma dzen ma ahonya na kanko
Ndwuma pa tu hwam tse de eduhwam
Boaboa wo ho na tu anamon,
Wenyin (wine) bi wo ho
Se osabowkwanyi (drunkard) nom bi a
Orenbow ara da, eso oronto bahaw,
Eso okenyan n’ahoodzen mapa,
Ma otu sa mbordo,
Mema wo dem wenyin no bi
Osor nhyira wenyin a,
Dem saso na mema wo wenyin no bi,
Wenyin a nenyi aye kebirr na koyoo
De mogya, wonom no asa mbarimba,
Ansaana omaandam dze no ho reka ha no,
Megyina nananom ewuako anamu
Kanfo ma wo, si no ewur na tadua ma wo, orennkyer biara Ghanaman befa ne tam pa efura,
Ma w’abeye okrabohwe ama amanaman;
Amanaman rutu mpon,
Ghana so rutu anamon,
Fa me ye na keka wo ho,
Kuma biara nsuar,
Ghanaman adehyeman wo hen ebibirmu ha
So retaataa ne nan
Agye punkum ako enyim,
So wo adar mo mu yie, so wo tabon mu dzen.
Twa odoto sa no ko wo enyim,
Kwan tabon no mapa wo w’abetsir kodwiir mpoano,
Beebi mbre woaye tsinkonn no,
Se edze wimhen a,
Tu fa fuah no mu fow ko wimu koon no ho,
Beebi mbre nworaba, bosom na ewia wo no,
Fuw Ghana okor ntsaban do ko wimu,
Beebi mbre okor na mpete na nnoma
Asorotow bu dikyi no,
Ofarnyi Kweegya, Asebu Amenfi,
Nananom Oburmankoma, Oson na
Odapagyan, ye ma hom mbo na ko,
Mfantseman mfre yie,
Ghanaman mfre yie,
Yie mbra, twa amangye aba, akpe sia,
Nagode Allah
By Kwesi Atta Sakyi


text: 1Nwuna kama ni, Yesu ɔ́sɔ ɔ́tɔlɔ úsie Yudafuɔ kasalakɔ. Na mmɔ ni, útánu ukyuli ɔni na kɔnu kunwi kɔ́gogolo-nwu. 2Uwi ɔmmɔ ni, Ƒarisifuɔ badi bakya kasalakɔ kammɔ. Na benye baanu si ɔdubɔbwi ɔnana ɔmmɔ na lɛnwunameyi lɛlɔ na bawia-nwu litemi. 3Yesu ɔ́lɔ ɔnana ɔni na kɔnu kunwi kɔ́gogolo-nwu mmɔ ɔnii ubenye bekyuli fui anumi. 4Amu na únwini anumi ɔ́tina bekyuli bammɔ na úye-ma ɔnini, “Ɔdia ka ukyuli ɔbla lɛbuni na lɛnwunameyi lɛlɔ? Munuu lɛnwunameyi ɔdi limeyi lɛni lɛlɔ na ukyuli ubile lɛla? Ɔdi limeyi lɛni lɛlɔ baafɔ́ ngba, munuu ɔdi limeyi lɛni lɛlɔ na beebile ngba?” Nsu bátakana-nwu lɛla lɛdi bɔsu. 5Yesu únwini ɔ́nu bana fui na kɔnyi kemo, ɔsika livo lífi-nwu na bana ukyulikpana kebunku tete ɔsu. Amu na ɔ́su ɔlɛne ɔmɛni ɔnii, “Nene kɔnu boku.” Únene kɔnu. Na kɔnakunwi ni, nwuna kɔnu kɔ́ba-nwu. 6Amu na Ƒarisifuɔ bammɔ bátɔlɔ na bátása ku Herode lɛkpa badi na básusu Yesu bɔdu lɛlɔ. 7- 8Amu na Yesu ku nwuna batɛyane bésie Galilea Ɛpu kudɔ. Na bekyuli lisu pim bani nási Galilea ku Yudea ku Yerusalem ku Idumea ku bani nási Yordan ketu ɔvi ku bani nási Tiro ku Sidon lɛnɔ básiaku-ma. Ɔsika nwuna akɔla bɔbla búusie ɔgyu kakaaka fui, na bekyuli pii baayɔ́ ka beti anumi babanu-nwu. 9- 10Lebo lɛmmɔ ka Yesu ɔ́ɔbwi bekyuli pii ɔsu ni, balɛne pii baanwanɛ lɛlɔ ka bebetuku-nwu na lɛlɔ lɛyu-ma ɔkplu. Anwuɔsu Yesu ɔ́su nwuna batɛyane ɔnii bawia ɔkɔlɔ ɔdi bebese ketudɔ kalɛ na si bekyuli bammɔ beemomo taavili ni, na ɔkɔ uduo-nwu kemo. 11Bekyuli badi bakya bani na ayu ekpidi eli-ma lɛlɔ. Si bánya bánu Yesu ni, béboku lɛlɔ kalɔ na baava taasu banii, “Awɔ ndi Katɔti Ubi!” 12Nsu Yesu ɔ́bala-ma ka bataya bekyuli bati ukyuli ɔni na ɔdi. 13Nwuna kama ni, Yesu úsie kɔbi kɔdi lɛlɔ. Na mmɔ ni, ɔ́lɔ nwuna basiakune bani na ɔɔwia. 14Bekyuli bamɛni bébo-nwu kudɔ na údie leevu-inyɔ na bana akɔ, na úte-ma lɛnyi ɔnii batalane. Ɔ́su-ma ɔnii, “Lídie-mii nnii bɛsiaku-mi uwi biala. Na ndubɔtala-mii na bitátaasu litemi buni. 15Bɛdubɔgya ayu ekpidi bɔlɛku bekyuli lɛlɔ kemo.” 16- 19Nkyuli leevu-inyɔ bani na údie mɛni anyi ndi Simon ɔni na Yesu ɔ́sia lɛnyi ɔnii Petro ku Yakobo ku ɔnwani ɔnamudi Yohane bani ndi Sebedeo bebi ɔni na Yesu úte-ma lɛnyi ɔnii Boanerges ɔni kalɔ ndi ɔnii beetemi ku ɔyikun aani kalɛ na kayaa kabwɛ ogya ku kɔku bonwu. Na bakladi ndi Andrea ku Ƒilipo ku Bartolomeo ku Mateo ku Toma ku Yakobo ɔni ndi Alfeo ubidi ku Tadeo ku Simon ɔni nási Kana na nka ɔ́ta únye aban lɛlɔ ku Yuda Iskariot ɔni ndubɔkya Yesu kakya. 20Ka Yesu ɔ́si mmɔ ni, ɔ́tɔlɔ úbo kaduli kadi. Na bekyuli pii badi básɔ bébo-ma kudɔ mmɔ. Anwuɔsu ɔ́yu Yesu ku nwuna batɛyane ɔkplu ka bakɛ kufi badi muedi. 21Ka nwuna lɛlɔ bekyuli bénu ɔmɛni ni, bésie banii batákpanku-nwu besienku kaduli, ɔsika básu banii, “Kuli kemo muubie-nwu!” 22Na ɔda bubo ala batinane bani nási Yerusalem básu banii, “Kɔyu kukpidi kɔkya Yesu lɛlɔ kemo. Na ayu ekpidi ɔtɔnkune Beelsebul néte-nwu ɔyikun asa na ɔɔkana ayu ammɔ bɔbɔku taalɛku bekyuli lɛlɔ kemo!” 23Anwuɔsu Yesu ɔ́lɔ-ma na ɔ́tɛmiku-ma na lɛgba kemo ɔnini, “Dɛ na wabla asa na Satan wabɔku anwu ɔlati walɛku ukyuli lɛlɔ kemo? 24Si lɛga kadikɔ kadi kéle lɛlɔ akpa akpa na akpa ammɔ eekpóku lɛlɔ ni, lɛga kadikɔ kammɔ kalakana bunye. 25Si ɔtɔ ɔdi bekyuli béle lɛlɔ ati ati na beekpóku lɛlɔ ni, ɔtɔ ɔmmɔ ulakana bunye. 26Anwuɔsu si Satan ɔ́ta unye uukpóku lɛlɔ na nwuna lɛga kadikɔ kéle lɛlɔ akpa akpa ni, lɛga kadikɔ kammɔ kadubɔbwɛ, na nwuna lɛga bɔdi bubo kawɔlɔkɔ. 27“Na sɔsɔ geen ni, ukyuli ɔdi ulakana na weduo ukyuli ɔni mbo ɔyikun ɔtɔ kemo na uti nwuna ala ɔtɔlɔku. Amu ntu ɔ́ka ɔyikune ɔmɛni bufie bunyimi asa na wakana-nwu ɔtɔ kemo buduo buti nwuna ala. 28“Mɔɔsu-mii geen ka Katɔti ɔdubuti alaekpidi biala na bekyuli bábla ku anyikpi biala ani na bálɔ Katɔti ɔkyiɛ-ma. 29Nsu anyikpi ani na ukyuli ɔdi ɔdubɔlɔ Katɔti Kɔyu ni, Katɔti uleti ulakyiɛ-nwu kudi kudii. Ɔsika ɔdubuti likpidi lɛmɛni aani likpidi lɛni na ulayifla kudii.” 30Yesu ɔ́su ɔmɛni ɔsika bekyuli bammɔ básu banii kɔyu kukpidi kɔkya anwu Yesu lɛlɔ kemo. 31Uwi ɔmmɔ ni, Yesu banwani ku nwuna uni bébo mmɔ. Kalɛ bekyuli bemomo mmɔ ɔsu ni, bátala ɔtu na nwuna kudɔ ka baawia-nwu. 32Amu na bekyuli bani náka bámana-nwu mmɔ básu Yesu banini, “Nu, f^ini ku fula banwani benye keyi baawia-a banii bo!” 33Amu na Yesu úye-ma ɔnini, “Ɔma ndi mina uni? Ɔma bene ndi mina banwani?” 34Amu na únwini ɔ́nu bekyuli bani nlie bámana-nwu mmɔ na ɔ́su ɔnii, “Bɛnu, bamɛni ndi mina uni iye mina banwani! 35Ukyuli biala ɔni mɔɔbla Katɔti lɛfɔyɔ ni, anwu ndi mina ɔnwani ɔnanabi iye mina ɔnwani ulekubi iye mina uni.”


text:
Kwame Nkrumah
Kwame Nkrumah yɛ Gaanani a ɔyɛɛ amansɛm.
Nna ne maame yɛ Elizabeth Nyanibah a nna ɔfi Anɔna Ebusua mu. Ne papa so nna ɔyɛ Kofi Ngonloma a nna ɔfi Asɔna Ebusua mu. Ɔwarr Helena Ritz Fathia Nkrumah Mumu-Ɔpɛnimba 31 afe 1958 mu. Ne mba yɛ ebiasa-- Francis Gokeh; Sarmiah Yarba na Sekou Ritz.
Dea Kwame Nkrumah yɛɛ a ɛma ne din terɛw ne sɛ ɔgyee fahodi fi Ngyiresi man ma Sika Mpoano na ɔsesa ne din frɛɛ no Gaana. Abere no, na ɔyɛ Gaana ɔmanpanin a ɔdi kan.
Kwame Nkrumah ye Ghanafo omanpanyin a odi kan. Ɔno na obuu yen man no maa no ye kesee senea ete enne yi (Independence fawohodie wɔ 06.03.1957)
Contents
N'awo mu ne N'adesua[sesa]
Wɔwoo Kwame Nkrumah wɔ Nkrɔful wɔ ɛbɔ 21, 1909. Edin a wɔtoo no ne Francis Nwia-Kofi Ngonloma. ɔkɔɔ Achimota School, Roman Catholic Seminary wɔ Amisano, a ɔsan kyerɛɛ ade wɔ Catholic School wɔ Aɔim. ɔkɔɔ Amɛrika a, ɛhɔ na ɔkɔɔ Lincoln University ne University of Pennsylvania. Abibisuafo kuw a ɛwɔ Amɛrika ne Kanada sii no Prɛsidɛnt ɛwɔ wɔn kuw ne so.
ɔkɔɔ London, na Ohyiaa George Padmore a ɛhɔ na ɔhyɛɛ Abibiman faahodie ho nhyehyɛe. Sukuupɔn ahorow pii bɔɔ n'aba so wɔ dwuma pa a ɔhyɛɛ ase no.
N'akwantuo[sesa]
Africa sane ba[sesa]
Kwame Nkrumah san baa Ghana afe 1947 bɛboaa United Gold Coast Convention kuw a na Joseph Boakye Danɛuah di anim. Ghana faahodie nsɛm ho na wɔbɔɔ mmɔden. Afe 1948 mu no, polisfo to kɔtoo abibi eɔ-servicemen bi so tuo a na wɔrenantew retia aban no wɔ asetena a ɛyɛɛ den no. Aban no faa basabasayɛ no sɛ UGCC to nsanodwuma na wɔkyeree wɔn mpanyinfo dodow no hyɛɛ fie ase. Eyi de amande ne adesɛe sanee Kumasi, Accra ne nkurow ahorow pii. Aban no huu ssa no, woyii UGCC mpanyinfo a Kwame Nkrumah ka ho, efii fie ase hɔ. Eyi de anuonyam pii baa Nkrumah ne mpanyinfo a wɔkyeree wɔn so. Afei na amanfoɔ nyinaa ani da UGCC ahoɔden ne Ghana faahodie a obenya so.
Nkrumah kɔɔ nkurase ne mpɔtam pii twee amansan adwen baa Ghana faahodie ho. Kokoo kuafo ne nnwuma kuw pii wɔn ani nnye ɔman no ne wɔn asetena mu no, taa Nkrumah akyi a afe 1949 mu no, ɔtee ammaneɛkuw foforo a ɔfrɛɛ no “The Convention People's Party (CPP)”.
Ahodwan nti, Britain man a na odi Ghana so saa bere no, penee sɛ ɔman no bɛkyerɛw mmra foforo. Nkrumah frɛɛ nnipa ne nnwumakuw pɔtee, ahemfo, akuafo ne ɔman no mpanyinfo na wɔkyerɛwee mmra foforo maa ɔman Ghana. Mmra no mu no, wobisaa sɛ abibifo benya tumi wɔ ɔman no nhyehyɛe mu. Eyi ekyi no, wobisaa faahodie maa ɔman Ghana.
Mmra foforo yi annkɔ yie wɔ aborɔfo no hɔ, na wɔampene sɛ emu mmisae no bɛba mu. Eyi hyɛɛ Nkrumah abufuw na ɔtoo nsa frɛɛ nnwumakuw ne Ghanafo nyinaa sɛ wɔnfa asoɔden nhyia Britain mmra ne nhyehyɛe a wɔakyerɛw sɛ ɔman no nni so. Saa nti wɔsan kyeree Nkrumah kɔtoo fie ase mfe mmiɛnsa. Eyi hyɛɛ Ghanaman mma dodow ahoɔyaw na wɛkekaa wɔho kɔboaa CPP kuw noo tiaa Britain mmra a wɔahyehyɛw no. Na Nkrumah ne mpanyimfo dodow no wɔ fiease nso afei na nnipa pii ani abere kwan a aborɔfo no de ɔman no refa.
Ahometew ne amannehu maa Britain fo no faa adwen sɛɛ wɔbefi Ghana asaase so. Afe 1951 mu no, wɔhyehyɛɛ abatoɔ a edi kan wɔ abibiman Afrika mu. Nkrumah dii nkunim na wɔtoo nsa eyii no fii fie ase de no sii Aban Nhyehyɛe Bedwani anaa “Leader of Government Business”. Woyii no Ogyefuo 12, 1951 na n'amaneɛkuw CPP nyaa mmrahyɛbedwa nkongua 34 efi 38 mu bere a ɔdaso wɔ fiease Britain aban ntamgyinani a wɔfrɛ no Charles Arden-Clarke ka kyerɛɛ Nkrumah se ɔnhyehyɛ aban foforo a asɛm a etwa to no ne sɛ, eyi nyinaa ekyi no, ɔman Ghana benya ne faahodie. Asɛm yi bedii so bere a Britain aban no yii ntamgyinani Arden-Clarke na ɔman Ghana nso tow aba foforo afe 1960 mu esii Nkrumah Ghana ɔmanpanyin.
Ghana Fawohodi[sesa]
ɔmanpanyin Nkrumah yɛɛ nneɛma pii a ɛboaa Ghana nkɔsoɔ paa ara. Odii kan de Ghana nkyekyɛmu anan no nyinaa bɛyɛɛ biako na ɔsan hwɛɛ so yɛɛ ɔmanpanyin adwuma a wɔde ama no. Wosii sukuu, lɔrekwan, ayaresabea ne agyananbea dodow a ɛboaa sɛ Ghana mma asetena mu bɛyɛ mmerɛ. Saa mmere yi no, na amansan no ara frɛɛ Nkrumah sɛ ɔsagyefo, wɔ nea ɔbɔɔ mmɔden yɛ maa ɔman no ne emu nnipa nyinaa.
Ghana faahodie bae no, Nkrumah bɔɔ mmɔden boaa abibiman faahodie adwuma no efisɛ na wadi kan ehyia abibifo mmadwemma te sɛ Marcus Garvey, William E.B. Dubois, Martin Luther King ne George Padmore, akenkan wɔn ankyerɛwee pii. ɔde ne nnimdeɛ ne nyansa boaa faahodie ahoboa wɔ abibiman nkurow pii so. Ade baako a ɔyɛe a nnɛ yɛdekae no ne Abibimann Nkabomkuw anaa “Organisation of African Unity” a ɔboaa ma wɔtewee.
Ɔmanyɛ[sesa]
Kwame Nkrumah baa Gaana no, ɔbaa sɛ ɔrebɛboa UGCC amanyɛ kuw no. Mber kakra ba mu no, ɔhunu no sɛ na UGCC mpanimfo no nne no nyɛ adwene sɛ Sika Mpoano bɛtumi agye ne fahodi ntɛmtɛm ara.
Dɛm nti, ɔteww ne ho kɔhyiaa amanyɛ kuw foforo a wɔfrɛ no CPP.
Omansiesie[sesa]
Nkrumah hwehwɛɛ kwan a ɔbɛfa so ahyehyɛ Ghana mpontu. N'adwen yɛɛ no sɛ, ansa Ghana betumi adi ne ho ni sɛ ɔman a wanya ne faahodie no, ɛwɔ sɛ otumi yɛ nea ehia no nyinaa a amanɔne mmoa biara nka ho. Eyi nti sika a saa mmere no kokoo dodow a ɔman no tɔn yɛ no debaa yɛ no, ɔde hwɛɛ nnuma foforo a wɔbɔɔ ɔman no ka yiye. Nnuma no pii annkɔ awiei pa na ɛkɔbaa sɛ sika pii a ɔde hyɛɛ nnwuma no mu no annfa papa biara amma. Amanɔne mmuae na anka apɛ sɛ oyi Ghana fi mu nso bɛyɛɛ ade a Ghana bɛhwehwɛɛ paa ara. Eyi nti Ghana a anka ɛyɛ asikaman titiriw wɔ abibman mu no, bɛdanee ɔman aserɛfo a odi ohia yie.
Ne asehwe, Asutware ne Wu[sesa]
Afe 1954 mu no, nneɛma pii sii wɔ ɔman no mu a wɔdanee Ghana ne Nkrumah asetena mu. Saa afe no, Nkrumah san dii nkunim wɔ aba a wɔtooe no mu. Afei kokoo bo nso kɔɔ so pa ara yiye. Sika a efii kokoo dwa no mu bae no, ankɔ akuafo no hɔ na mmom, Nkrumah hyehyɛ sɛ wɔde sika no bɛyɛ mpontunnwuma a eyi annyɛ akuafo no anigye koraa. ɔsan hyehyɛɛ mmra abien bi a wɔfrɛ wɔn “Trade Union Act” ne “Preventive Detection Act” a wɔde akasakasa ne nwiinwi hyɛɛ amanfo ano. “Trade Union Act” no kyerɛɛ sɛ ɛnsɛ sɛ obiara de n'adwumayɛde bɛto hɔ sɛ n'asetena mu ayɛ den ntti anaa ɔpɛ biribi efi aban hɔ. “Preventive Detention Act” no nso kyerɛɛ sɛ obiara a ɔyɛɛ nea ɛkyerɛɛ sɛ ɔmpɛ aban no nhyehyɛe anaa onyaae anka Nkrumah nnyɛ ɔmanpanyin bio no, wɔkye no de non hyɛɛ fie ase a nsɛmmisa biara nka ho koraa. Nkrumah hwehwɛɛ mpontuhare kwan a ɔde Ghana bɛfa na saa kwan no so no, na ɛwɔ sɛ obiara a nya mpontu no bi a nnyɛ wɔn a wɔyeɛɛ adwuma no nko. Eyi maa Nkrumah ne n'aban ho nsɛm yɛɛ amanfo pii abufuw. N'aban no mu nnipa nom bi nso de tumi a wɔwɔ no gyee adwuma fii adwumayɛfo no hɔ sɛnea wɔn nso wobenya sika. Wɔn a na ɛwɔ sɛ wɔka aban no asɛesɛm kyerɛ ɔmanpanyin no nso gyaee efisɛ na wosuro sɛ wɔka a, Nkrumah beyi wɔn adi. Eyi nti na ɛyɛ nnipa pii sɛ wɔnho nhia aban no ne Nkrumah bio. Nkrumah nso hunuu sɛ nnipa dodow no mpɛ n'asɛm bio no, ɔde asurooow etwaa amanneɛkuw foforo a wɔwɔ ɔman no mu koraa na osii ne ho ɔmanpanyin kosi ne wu bere. ɔhyehyɛɛ saa mmra yi wɔ afe 1964 mu.
Nkrumah adwen da mpontu ho no nti no, ɔpene maa Amɛrikafo besii Akosombo Dam no sɛ ɛmma anyinam ahoɔden a ehia sɛ ɔman no de betu mpon. ɔman no de sika a wɔasrɛ na esii efidie no nti ɔbɔɔ ka yiye. Esan sɛ ɛwɔ dɛ ɔman no atua sika no nti no, ɔbɔɔ kokoo kuafo no ka yiye. Eyi de ahoɔyaw hyɛɛ akuafo ne Ghanafo pii ho tiaa Nkrumah. Afei na nnipa pii abrɛ Nkrumah na ne mmere nso aso. N'anuonyam kɔɔ so wɔ aman foforo hɔ nso na onnim sɛ ne mmere aso sɛ obefi ɔmanpanyin gua no so. Wɔ Ogyefuo 1966 mu no, bere a Nkrumah kɔɔ Beijing, wɔ China no, wotuu no ade so. Kwame Nkrumah wui wɔ obi ne kurowmu. Nkrumah annsan amma Ghana. ɔtenaa Guinea na ɛhɔ na ɔkɔɔ so hwɛɛ sɛ abibiman bɛka abom ayɛ baako. Guinea ɔmanpanyin Sekou Toure hwɛɛ ne so nso na Nkrumah suro sɛ aborɔfo a wɔhwɛe ma wotuu no ade so no bɛtaa no akum no owɔ Guinea hɔ a ɔwɔ no. Eyi nti na osuro yiye. N'aduannuafo wui no, na afei ɔde aduan sie wɔ ne dan mu efisɛ na osuro sɛ obi bɛhyɛ no aduro akum no kwa. ɔbra yi mu na ɔsagyefo Kwame Nkrumah yaree. Wɔde no kɔɔ Romania kɔhwɛɛ n'ayaresa na ɛhɔ na owui wɔ ɛbɔ, 1972 mu. Wosiee no wɔ Nkrɔful a ɛyɛ baabi a wɔwoo no nso ekyiri no, wɔsan de no baa Nkran a ɛhɔ na wosii mɛmoreal tumb a nnɛ yɛdekae abibimanba panyin baako ɔyɛɛ pii boaa ne man ne abibifo nyinaa.
Kwame Nkrumah Ndwuma[sesa]
- Akosombo Dame
- Tema Kwankɛse


text:
Peel ɔmansin Sukuu Kuw
Peel ɔmantam Sukuu Kuw (tete din: Engiresi Kasa Aban ɔmantam Sukuu Kuw a ɛtɔ so 19 yɛ ɔmantam sukuu a ɛhwɛ nnipa a wɔn dodow bɛyɛ 155,000 fi KG kosi JHS fo so wɔ bɛboro 230 sukuu ahorow mu wɔ Region of Peel wɔ Ontario, Canada (Amansin a ɛwɔ Caledon Brampton ne Mississauga)
Mprenpren, kuw no afa adwumayɛfo bɛboro 15,000 a wɔyɛ adwuman na eyi yɛ nea ɛso sen biara w) Peel Mantam hɔ. ɛyɛ nea ɛso a ɛto so abien wɔ Canada ɔman no nyinaa mu
Abakɔsɛm[sesa]
Wɔ afe 1969 mu no, nnipa 10 ka bom sɛ Peel Mpɔtam Kuw ma Nhomasua Wɔ afe 1969 mu no, saa kuw yi mufo boaa kurom hɔfo bɛboro ɔpepem 250 - ɔha mu nkyem 20, sɛ wode toto nnɛ hɔfo dodow ho a. Saa bere no mu kuw a wɔtew no nyaa sukuufo bɛboro 50,000 wɔ sukuu ahorow bɛyɛ 114 a na sika a ɛso wɔn asen yɛ dollar $41 (Sɛnea 2009 afe nkontaabu kyerɛ no)
Wɔ afe 1973 mu no, edin no sesae na wɔbefrɛɛ no Peel Kuw ma Nhomasua. Efi 1998 reba no mu no, na wɔfaa na wɔpenee edin a ɛne Peel ɔmantam Sukuu Kuw.
Wɔ September da edi kan, 2006 mu no, sukuu kuw bɔɔ amaneɛ sɛ, efi September da ɛto so 6, 2006 mu no, wɔbɛyɛ internet so dwumadi wɔ kasa 25 mu, a ne nyinaa wɔka wɔ Peel Mantam, na ɛyi bɛboa a wɔka kasa foforo de ka Engiresi kasa no.
nkekaho[sesa]
- Peel ɔmansin Sukuu Kuw (Akan/Twi)
- Peel ɔmansin Sukuu Kuw (English)


text:
Aku Sika
Aku Sika (The golden Aku)[edit]
Ense se nseo, Ense se sowao :
Tete mere bi na כbofoכ bi ne ne yere te akuraa fefeefe bi ase. Na wכn wo biribiara a wכn hia. Nanso na wכn nni ɛba ɛno nti, nna wɔn aningye koraa.
Wɔn mpaee a wɔnbכ ne se Nyame bɛma wכn eba baa. Mfie beberee bɛtwaamu na wɔnnya ɛba. Ɛno nti anɔpa, awia, anyumerɛ ne anadwo nyinaa na wɔn mpaee a ne se wɔbenya ɛba.
Saa asem yi haa כbofoכ ne ne yere pii, ɛnkenka כbaa no efiri se na emaa wכn wכ akuraa no ase no sere no di no ho fe se כye bonini anaa se כyɛ bayifoכ.
Eduru mmere bi na se כrekכ nsuo mpo a na nkwadaa eretoto aboכ bo no, huru no sɛ כyɛ bayifoɔ. Na n'asem yɛ ne kunu no mɔbɔ enso na ɔnnim ekwan biara a כbefa so aboa ne yere no.
Da koro bi dee ɔbaa yi nyinsɛneɛ. Ɔbaa yi ne ne kunu anigyee paa. Ɔbɔfoכ yi hyee asee sɛ כreboaboa ne ho ape aduane ne enam agu hɔ akɔsi se ne yere no bɛwoכ. Eno nti ɔkככ ɔhayo na ɔnyaa enam beberee, כtwe, adowa, akrantee ɛne adwene.
Ɔhoo enam no de guu apata so twenee abכfra no. Ɔsan yee afuo duaa bɔdee mankani, mako, nyaadowa ene nnɔbaa a כbaa no bɛhia.
Ankyɛ biara na ne yere no woo כba baa fefeefe. Ne tirinwii te sɛ serekye ahoma kכkככ, na ne honam torokaa fefeefe te sɛ ahahanmono, na na niwa tumtum fɛfɛɛfɛ. Ɔye akodaa wohunu se כbɛhunu nyansa, na ɔde anidasoɔ ne anigyee bɛbre na awofoכ.
Ɔbaa payin a ɔgyee ɔbaatan no awoכ no ho dwirii no ɛmmere a כhunoo abכfra no. Ɛfiri se na ne ho yefɛ yie. Enti ɔteaa mu kaasɛ "m'agye nkwadaa bɛyɛ sɛ apem awoכ aba wiase na ɛmmom akwadaa a ne ho ɛyefe sei dee menhunuu bi da".
Ɔbofoכ yi ne ne yere yi anigyee wכn babaa yi ho yie, na כtoo ne din se Aku. Aku ahoכfe teree baabiara te ogyatanaa wכ Akuraa no ase.
Nanso awerehosem, anni dabiara ena abusua yi anigyee baa awie. Ɔbatan yi wuu yayaaya gyaa ne ba Aku yi hכ. Ɔbכfoo yi were hoo yie maa כdii awereho anɔpa ne anadwo.
Ankyɛ na ɔsaa waree ɔbaa foforכ a כno nso wכ babaa sedee ebeye a כbetumi ahwe Aku ama no.
Ne yere foforכ yi na כnyɛ nipa papa. Ɔye nipa bɔnefoכ a כnni כdo ma Aku. Afei na כyɛ ahoכyaa. Na eyɛ no ya se Aku ho yefɛ kyen כno ne babaa no. Ɛno nti Aku hyee asee se ɔreyini no maame yi nso ne babaa no hyee aseɛ sɛ כretan Aku ani. Ɔhyɛɛ aseɛ teetee Aku yɛɛɔ no aniyadee.
Wo yee no se כdonkɔ wכ fie hכ. Na ewכ se כsɔre anכpa tutuutu na כnante twa kwan tenteenten fa kwaye bi mu kכ nsuo ma abusua no nyinaa. Ɔkכba na ɔprapra fie hכ כwie a, na wakכpe egya a wɔde benoa aduane amma ne papa yere ne ne ba no. Ɔnoa aduane dɛdɛɛdɛ no wie a na maame no ne ne ba no adi na Aku dee wɔama no bodee yede nsuo ne nkyene nkoara anoa a abomuu nka hoo adi.
Aku papa hunu saa na ne were aho nanso na כsuro ne yere no efiri se ne maame yɛ nipa bonefoכ paa.
Dakorobi dee awerehosem bi siiɛ. Ɛnam se na Aku papa de enam ne aduane pii agu pata soכ no nti nkura hyee asee se wɔreba fie hכ. Ɛno nti emaa Aku papa summ nkura fidie wכ baabi beberee seneɛ ɛbeye oabeyi nkura no. Dakoro bi aku kככ edan a nnuane wכmuu no mu se כrekosisie hכ na ne nsa kכhyeɛ nkurafidie no baako mu. Ɔhyee asee se כreteatea mu se "obi mmegye meoo,obi mmegye me oo. Me nsa akכhye nkurafidie mu."
Ne papa yere ba no ka kyeree ne maame se "oo maame Aku reteatea mu. Ɛye me sɛ ɔhia mmoa."
Na maame nipa bɔnefoכ yi kaa se "enye m'asɛm. Aku ye kwadwofoכ a כnnpe adwuma yɛ, eno nti na wahyɛda ɛteatea muu". Ɛnam saa obiara ankɔ ankכboa Aku. Na ne papa no ɛreyɛ adwuma wo efie no akyi enti ɛmmere a כtee se Aku reteatea muu no, כtuu mirika kככ hכ. Na כkכduruu hכ no na Aku nsa atwa afiri so.
Papa yi were hoo yie maa כdii awerehoo sɛ woanhwe Aku so yie ama asem sei ato noo. Enam awerehoכ ne adwendwen nti ankye biara na ɔpanyin yi nso wu gyaa Aku. Afei dee na ekyere se nea maame yi ne ne ba no pe biara ɔtumi deye Aku.
Ɔhyɛɛ anieyaadee pii, na nso Aku dee wammpa aba. Ɔkככ so yee akכraa pa yee adwuma a ewɔse כyɛ nyinaa. Wכyinom nyinaa akyi Aku nyin yee ababaawa fefeefe. Adee bekye a ade besa nyinaa na ne ho yefe kɛse. Akuraa no ase dee na obiara kamfo Aku se ne ho efe paa na obiara kamfoo n'ahoכfe, ne nimdie, obuo a כwכ ma nipa ne n'ahobraseɛ. Onyin beyee ababaawa no כhene sikanii bi babarima bewaree Aku.
Efiri saa mmere yi dee ne papa yere no nyaa כtan kesee maa Aku. Sɛ כdwene sɛ Aku anya nipa kesee saa awaree no a na n'ani abere te se kɔtɔ mogyaa. Na afei ahoɔyaa tumi ma n'anmim yɛ tumtum te se כpramire. Afei na כrekכda a כntumi nna efiri se na ope ekwan a כbɛfaso asei Aku.
Na Aku kunu no wכ yerenom miensa. Aku papa yere no free saa maa yi kככ ne fie na ɔhyee asee kekaa nsem bone faa Aku ho kyeree wכn.
"Monim se me babaa Aku nsa baako atwa"
"Wo se sɛn? Wose Aku nsa nifa atwa?" Ɛmmaa miensa yi nyinaa bɔɔ mu bisaa maame no.
Maame yee se nea ne were aho na ɔka kyeree wɔn sɛ: "Aane eye nokore. Emmere a na כyɛ akכdaa no ne nsa kכhyee nkurafidie mu maa no twa twenee. Se monnim se ɛnse sɛɔ ohenebabarima ware ɔbaa a w'adi dem. Ɛno nti na merekamakyere mo no, sɛ nee ebɛye a monka nkyere obiara.
"Enti Aku adidem?" Ohenba yere payin no saa bisaa bio te se nea eye no awerehoכ.
Ɔyere כtכso mienu no nso kaa se: "Eno nti na dabiara na כde ne nsa asie ne ntoma mu yi. Afeidee yahunu nakyiwadee. Yɛbɛhwɛ nea ebɛsie."
Na ɔyere a כtoso miensa no kaa sɛ "Saa asem yi dee ewכ sɛ yekakyere yen kunu. Aku papa yere no hyee asee sɛ ɔrepa wɔn kyew". Eno nti na na mmempe se כbiar a tee no. Se Ohne no te saa asem yi a Aku benya asem kesee. Mepamo kyewo monnka nnkyere obiara.
Ohnenba yere payin no bo fuu yie na כkaa sɛ "wonim se ɛfiri sɛ yen kunu waree wo ba bayifoɔ yi, כnfa yen nye hwee bio."
"Aane dabiara Aku nkoara na ne ho hia no. Baabiara wobefa biara na obiara ekamfo Aku. Yen dee כbiara nfa yen nye hwee te se nea yen nso yenye nipa. Afei dee yɛbɛhwe se nokore da adi a yɛbɛhwe nea ne ho yɛ ne nea ne ho nyɛ fɛ. "Emaa miensa yi anigyee yie se wate asem a ete saa. Wכn daa maame no ase na wɔfrii hכ kככ wכn fie.
Wɔfri hכ kככ a pe na ɛmaa yi hyee asee se wookeka Aku ho nsem kyere nkrכfoכ. Ankye biaa na obiara a כwכ akuraa no ase tee se Aku ye basin. Ohene no nso tee saa asem yi na ehaa no paa na nso na כnhunu ekwan a כbefaso ahunu nokore a ewכ muu. Emmere biara na Aku afira ne ntoma papabi atutu agoso, eno nti na eyɛ den se obi behunu se oye basi. Ɛbɛyɛe כhene no adwendwen, efiri se se eye ampa se Aku ye basin a asem bɔne beto ohene no ne namanfoכ nyinaa.
Afei dee babiara Aku befa biara na nkrכfoכ resere no se ɔye basin, oyarefoכ. Ɔhene no yee n'adwen se ese sɛ כfa ekwan a efata soכ de hunu nokore ɛwɔ mu. Ɛfiri se Aku yɛ oheneba yere enti ɔntumi ngu n'animase basaa. Ɛbɛyɛ sɛ naawotwe akyi no ɔhene no nyaa adwen se, se Bayere Afahye duru so a כbɛma ɔhneba yerenom ɛnan nyinaa awכ bayerefufuo.
Wɔnom bewo fufuo no wo badwamu ama obiria ahun bi sɛnea ebeye a yɛbehunu sɛ whan na ɔnim aduane noa paa. Ɛmmere a Aku tee saa asem yi no ne ho dwirii no efiri se na כnim se nokore no beda adi eda no. Na sɛ nokore no da adi a ebetumi aba se yebeku no.
Owuo a כbewuo no mpo dee na ɛnha no se animguasee a eka ho. Ɔkɔda anadwo a naɛɔntumi nna.
Wɔbesu saa kosi sɛ adeebekye. Wɔbɛsɔre anɔpa na n'anina fefeefe no aye kכkכkכ te se kɔtɔ mogyaa. Afei כhwe ana anii eden, eno nti כyee n'adwen se כnoara bɛku ne ho. Adee rebekye ama afahye no aduru soכ no, כsɔree anadwo sɛ כrekɔ nsuo keseɛ a ewכ kuro no nkwantia na w'akɔtכ nsuo no mu awu.
Emmere a ɔduruu nsuo no ho no כpagyaa nani hwee soro, na ebere a ɔhunuu nsoroma wɔ wiem mu no, ehuu ne awerehoכ hyee no so, na ohyee asee se כbo mpaeɛ. Saa mmere yi ɔnyaa anigyeɛ kesee bi. Ɔhyee aseɛ sɛ ɔredwen ne maame ne ne papa a wɔn awuo no ho. Afei כde anigye hyee asee sɛ כresu. Na eye no de se כrekכhyia ne maame ne ne papa. Nso na ne were aho se כregya ne kunu a ɔpe na sem no hכ. Ɔte sii nsuo no mu na כkoo n'anim kakrakakra. Mmere a ensuo no duruu ne kom mu a כreye adכ no.
Ɔnini kesee bi firii nsuo no ase baae. Ɛmmere a Aku hunuu כnini no ɔboo birim na ne ho dwirii no yie. Na ɔpee se anka odwane. Oninin no free no,na ɔkaa sɛ, "ohenebayere, emɔ hu, ensuro. Ɛdeen na wohia?" Aku kaa n'asem nyinaa kyerɛɛ onini no".
Sɛ ɔye basin, enɛ afahyɛ ewɔ sɛɔ ɔsi aburoo ma obiara hunu sɛ ɔye basin anaa sɛ ɔnyɛ basin ɛne neɛ ekeka hoo. Oninin no dwodwoo ne bo, kyekyeree ne were kakyerɛɛ no sɛ obɛboa no ɛno nti emma ɔnsuro koraa.
Ɔka kyeree Aku se ɔbebue n'anum, na se ɔbue n'anum a Aku nfa ne nsasin no enwura n'anum. Mfitiaseɛ no Aku bɔɔ hu maa ne ho yee no nwunu, na akyireɛɔkaa se owuo biara ye owuo.
Onini no buee n'anum, Aku nyaa akokoduro de ne nsa sin no hyee n'anum. Onini no kaa nano too mu beyɛ sima kakra na ɔsan buee n'anum. Aku yii ne nsa firii onini no anum.
Na ne nsa a atwa no ɛnyɛ nsa sin bio. Onini no asa no yadee. Ɛno akyi no nso na sika nkawa bebree ɛgu ne nsa so. Aku hunuu saa no n'ani gyee pii na ɔdanee n'ani se ɔreda onini ase. Nanso ɔdanee n'ani no na onini no afiri hɔ kɔ nsuo no mu bio. Aku anigye borooso. Ɔde ntoma kataa ne nsa no so, ena ɔfirii hɔ kɔɔ fie.
Ɛda a yeredi afofie no duruu soɔ no, yesiesiee ahenfie ho fefeefe. Ɔhene no too nsa free nipa titiriw beberee, ahenfo, ahemaa, ahenema ne nipa bebree. Ɔhene babarima yerenom ɛnan no nso siesiee wɔn ho fefeefe de sika nkawa guu wɔn nsa so. Na wɔmaa won tenaa ɔhene no anim.
Aku nso siesiee ne ho fefeefe na ɔtutuu ne kente ntoma guu so kataa ne nsa no so. Ne koranom nwewennween, eseree Aku wɔ wɔn tirim efiri se na Aku te hɔ komm eredwen ne ho.
Ɛmmere soo se emaa no rebesi aburoo no, ɔhenebabarima yere payin na ɔdii kan sii ye. Ɔde ne nsa nifa ne bɛkum sii no dendeenden, fefeefe. Na nipa bebree bɔɔ wɔ nsam maa no. Ɔwiee ye no dee ɔtɔ so mienu no nso baayɛ, ena nea ɔtɔsɔ miensa no nso baayɛ. Wɔn nanfonom ne wɔn adɔfoɔ bɔɔ wɔn nsam maa wɔn maa wɔn mmo ne yɔ.
Afei ɛmmere a eduruu Aku so no ɔsoree na na n'ahɛɔfe te se awia. Ɔnante daadaa ne ho te akyem na won a na wonnim se oye basin no were hoo yie, emaa ebi mpo suuye. Aku kɔgyee wɔma no hyee asee sii aburoo no. Odii kan de ne nsa bɛkum no nkoara na ɛsii aburoo no.
Na nekora nom ne nipa a wɔnmpe na asem no hyee asee teateaa Aku sɛ "wonye basin fa wonsa mienu no si aburoo no." Ɛhɔ ara na Aku paa ne ntoma no guu ye, na ɔde ne nsa mienu, bɛkum ne nifa sii aburoo no. Nipa a ewɔhɔ nyinaa bɔgyeeso, bɔɔ wɔn nsam maa no. Na eye obiara nwanwa se sika kɔkɔɔ nkaawa pii gu ne nsa so.
Ɔhene no hunuu saa no ne ho dwirii no na ɔkaa se afei na w'ate asee deɛ enti a Aku de ne nsa sie ne ntoma mu dabiaa no. Ɔhenebabarima no anigyee yie. Ɔhene ka kyeree n'abrafoɔ se wɔnkɔkye Aku nkora nom na wɔnkɔkum wɔn, efirise wɔn de asɛm kesee a enye nokore ato Aku so.
Akorafoɔ no nso tee Aku papa yere no to se ɔno na ɔkaa nsɛm no nyinaa kyeree won. Enti ɔhene no kaa sɛ wɔnkɔkum Aku papa yere no nso.
Aku tee saa no ɔpaa kyew maa ne koranom ne ne papa yere no. Ɔhene no penee so, nanso ɔpamoo wɔn firii akuraa no ase. Na Aku dee ɔne ne kunu ohenebabarima no tenaa ase fefeefe wo anigyeɛ mu.
Ɛnto yɛ nananom kakyeree yen se, ɛbirɛ biara sɛ ɛhia wo, anaa sɛ asem to wo a, ense wokum wo ho.
Onyame nnae, na sɛ wusu frɛ no a ɔbegye wo so, na wobɛyɛyie ama atanfo anim agu ase.
Afei bio won kae sɛ, awofoɔ a mone nkrɔfoɔ mma tee, monyhe wɔn aniyaadeɛ. Mommoa wɔn, efiri sɛ woyɛ obidee yie a na wonso wodee ye yie.
Ma anasesɛm a metoo yɛ yi se ede o, sɛ enyɛdɛ o, ebi nko na ebi mmera.
This story is told by Victoria


text:
Nkɔkɔɔ
Nkawkaw Nkɔkɔɔ ye kro kesee a ewo Nkran ne Kumasi entem. Nipa beye mpem aduanan nwontwe na ewo Nkawkaw (48.000) Yefre won Kwahu foo. Nkɔkɔɔ kyere kɔɔ, kɔɔ. Enipa no pii efri ɔbɔmeng. Nipa beberee a won firi Nkawkaw ye adwadifoo kesee.Won mu bebree te nkran .Won wo sika paa nti won asisi adan fefeefe wo Nkɔkɔɔ ne nkuro a atwa won ho ahyia (nkuro te se Oboo anaa Obomneg). Eho ye fe paa. Afe biara Kwahufo ko Nkawkaw ne Kwahu mantem nyinaa kodi Yesu Wusoree (Easter). Nkawkaw ka Kwahufoo kuro pon no ho. Sukuu atitire baako a ewo ho ne Nkawkaw Mpanimfoo Nko animu Sukuu (Nkawkaw Senior High School). Ayaresabea nsoso wo ho.


text:
Ỳesu Asafo Ankasaankasa
Ỳesu Asafo ankasaankasa (True Jesus Church) no έyέ Asafo a ateneho awכteeno wנּ Beijing, china Man Ma wנּ. Afe 1917, Enne, wowo asafo mma beye opepem mienu-nefa (opepem 2.5) ewo aman Aduanannnum so,wo wiase afanaa nyinaa. Asafo no ye Pentecoste Akristofoo nkroabata a emaa. Nehoso womfie wohaaetoso aduonunomu ahyeasae ho baabi. Efiti 1985, na wodua Asafo no ho dawara. Akyere amansa nyinaa ansa na Yesu mmae a etoso mprenu no. Asafo no Gyidie potee du ne;
- Honhom kronkron
- Asubo
- enan ase hohorao
- Adidi kronkron (ewurade adidie)
- Homeda
- Yesu Kristo
- Twere Kronkron
- Nkwagyee
- Asafo mo
- Atenmuo etwatoo


text:
Feature Article of Friday, 28 December 2012
Columnist: Sakyi, Kwesi Atta
Mema Hom Afrenhyia Pa ooo na Buronya!
By Kwesi Atta Sakyi
(Fellow fans and forumers, I salute you and extend to you the season’s felicitations of Merry Christmas and prosperous New Year. Some of you may be aware that UNESCO and other agencies worldwide are trying to help preserve the languages of minorities around the world. In this light, I present to you this piece in Fante. I am an Effutu, but I speak, read and understand Fante. Don’t begrudge me if you don’t speak or can’t read and understand Fante. I will try to provide a synopsis/précis in English of it at the end. It is a pity though that the current keyboard does not contain some of the Fante letters or phonetic sounds or orthography such as eh sound in bed or o sound in hot. Thus, where these sounds occur, they are replaced by the figure 3 and the letter O respectively. A ghanawebster in Holland, who calls himself Mfantsiman Council, an ICT expert, has written to assure me that he is working on producing a keyboard that will take care of such a deficiency. Let us hope it shall come to pass. Sit back and enjoy reading this my humble attempt at exercising my Fante while in the Diaspora. I left off Fante since completing standard seven in 1966, and I had read all J.A Annobil’s Fie Na Skuul text books and Abofra and Asoaso Onyansafo, plus Nana Bosompo. I also used Mfantse Grammar of Function. How many of you remember those classic books in those days? We used to have a Fante newspaper called Nkwantabisa, which we bought in school from 1960-1961, when I was doing Standard 1 and Standard 2. I have lived outside Ghana since January 1981, so my Fante may have gone stale, perhaps not up to scratch or it is suspect. Never mind. Read on.)
Oman Ghana, hom mfr3 yie. Mfantseman, hom mfr3 yie na hom ngye afrenhyia nkyia oh! Hom ay3 adze mapa wo abatow f33f33w a hom towee no ma asomdwee afa ne tam pa efura wo Ghana adehyeman mu ha ma woab3y3 okrabohw3. NPP na NDC na amany3fo ekuwekuw nyinara mema hom mbo. Okobran twa par a wo ma no mbo. Hom mma y3ntsena asomdwee mu d3m ara nko ewie. Afenko mboto h3n. Afedaa sesei na yeehyiahyia wo Ghana ma woay3 f33f33f3w degyaa d3m ara. Wogye me eyeh, ahenwa, abraw, enyando na dza okeka ho nyinara, osiand3 mekyir kwan war papa bi. Mena na megya fie wo ahenfo, akyermafo, akyeamefo, akasamufo, askalafo nwomanyimfo akakabenfo. Hmmmm! Menhuahua me ho. Ebisa na omona tse. Tsie na atse o, onuapa a erekenkan iyi. Ana hom mu bi b3kae buukuu kumaa bi a na y3kan wo class I a wofr3 no Kenkan Me Hw3 no? Oy3 Twi, osiand3 nna meka Twi mapa aber a mehy33 skuul ase wo Akim Tafo no, wo afe apem ahaakron eduanum esoun no (1957). Me skuul no y3 Basel anaa Presbyterian, eso, oy3 me d3 nna Methodistfo so dze mu bi. Me masta (master) nna wofr3 no Addo Danquah na me Class 1 kyer3kyer3nyi so wofr3 no Teacher Sakyi. Hmmm! Nhw3? Emi so wofr3 me Sakyi. Mbom medze no y3 Simpa anaa Mfantse Sekyi. Nd3, hom nua omanbapa Kwesi Atta Sakyi (Opesaw Kaakaiku, Sakyi mama adom, adom tutu benya…..), Nyew, Kwesi Bodua a oy3 Osonanyi Sakyi Akumbia a, ne egya y3 Anonanyi (Anona kusubentsir/Ekoo tse borofo, a wofi Simpa), nye hom rebotwetwe nkombo d33d33w na dawu d33d3w bi. Hom ntaa tsinkonn ngyina hom anan do ntsie hom ho 3 3! Oy3 me d3 hom asowamu y3 hom d3w papa bi. Wokaa no d3n na woamben wo h3n adehyeman Ghana ha? Aso nyimdzee ato sin anaa bahaw wo Ghana? Aso ekunyin nnyi mfantseman h3n nkwaado ha bio? Aaow! Hyepo! Ana akyer3wkyer3wfo (media/journalists) na nkrataa na mbuukuu ekunyin asa wo mfantseman mu ha? Ana wob3kae Ekunyin Kwegyir Aggrey, J.A. Annobil, Ekem Ferguson, Bartels, Baffour, Ato Ahoma, Magnus Sampson, Wilson Sey, Paa Grant, Kobina Sekyi, Fred Sam, Abroquah, King Ghartey, Oman Gyan Blankson, Ken Dadzie, Robert Gardner, Quaison Sackey, C.F.C Grant, K.B. Dickson nna hon a wokeka ho pii, piinara woy3 asofo abenfo wo Methodist, Anglican, Presbyterian, Zion na Catholic. Asopon no, Methodistfo na wodzii mu adontsen wo nwomasua ma wotsewee Mfantsipim (cf Kwaa Botwe wo 1826 a, nky3 wofr3 no Richmond College no). Phillip Quarcoo so tsewee Castle Schools wo SPG anaa Anglican abakos3m mu no. Hom b3kae Fante Confederacy, UGCC, Aborigines’ Rights Protection Society (ARPS), na CPP? Hon nyinaa wotsew hon wo mfantseman mu ha, meky3r3 wo Oguaa na Akyemfo. Hom kae dwuma son na soronko a okunyin Mensah Sarbah dzii maa h3n man yi no fahodzi? Nd3 s3 woreka mantow a wowo Ghana a nwomasua na nyimdzee ato sin wo mu a, oy3 me d3 h3n finimfin mantow yi dzi kan. Nd3 h3n mbofra nko skuul nko kan. S3 eba mu kurow Simpa suapon k3se no a owo ho no mu a, ahoho a wofifi Fr3w (Volta), Sarmu (North) na ananabea ahy3 no ma. H3n mba rey3 hon ho d3n esi akan wo nwomasua mu? Iyi y3 asem k3se a ogye me adwendwen. Y3rey3 aka ekyir dodow.
Buronya O, buronya. Afe nko mboto h3n oo. Afeda sesei na aberantse pa, wo sigyaar anaa ebuwa si wo ano ma ahy3 wo atar f33f33w bi na afa wo af3dze mapa bi ma irutu ntsia rotow abasa pa bi rotwa kurow mu agye nkyia. H3n enyidado nye d3 obirimpon na okohweaban biara wo h3n Ghanaman mu ha ntum nya enyidaho, ny3 edwumadzen ma mpontu mbra h3n man mu ha, ama yenya enyidado mapa, ama ahokyer abo adze. Ghanaman y3 kurow a Twedeampon Kwame woehyira do mapa. Y3 wo esutsen Fr3w (Volta) a oma h3n enyinam ahoodzen. Esutsen Oti, Offin, Birim na dza okeka ho nyinara botum ama h3n enyinam ahoodzen. H3n kutsiido bo nye kookoo a Ekuafo Pa dwumadze a Ghana Aban na Cadbury dze mu dzendzendzen ama ekuafo hon kotoku mu ay3 d33d33d3w d3m ara. Hom mfa edwumadzen, enyidaho na hom nsi nkitsi nhom do d3 Ghanaman botu mpon k3se. Y3p3 d3 h3n asetsena mu y3 hwamhwamhwam na hwatsee. Abodze nyansap3 na osuahu ho nyimdzee k3se a h3n nkurofo wo wo h3n Ghanaman mu ha botum epagya h3n man do ako sorsor no ho ama woab3y3 okrabohw3 na atsenka soronko. Owo d3 yesie abotar na y3y3 ndz3mba apendo apendo, y3dze etuhoaky3, afarbo, ahoahar y3 edwuma mapa. Hom ma yengyaa awo ntoatoado na mbom y3ny3 awo ntwetwemu ama h3n ho ato h3n. Afarfo mfa hon abradaa, hemba, tabon, sekye, ntampee na edwumadze nyinara ny3 edwumadzen nyi nam asorotoo mma h3n. Kokoraa, mpatowa, semin, ofeii, po sansaw, mbamba, sukwei, odoei, esua, doodow, ibwei, opaa, eban, osowee asera, ahenmbandzi, isoii, wonwongyan, ekan, isire, ebuei, aberwahon, kokotei, nhweemba, wiriwiriw, seka seka, kokoo, kokofiofio, epo aeroplane, onsoadze, sesaw, koto feefee, safor na dza a okeka ho. Buronya du a, oto de nkoko, nkomfem dokodoko, nguan, mponkye, kurokuro, na ayenmbowa pii hon ho ka, osiand3 nkorofo keka hon ano taa dzidzi mapa hy3 hon kra nkuran. Nduwadzewa pii so sow, tse de mango, nyamenama, mburukubi, akotompo na akotompotsen. Mbesiafo taa tow nkwan y3 frowee huatsehwatse a wo dze wusa, anwiow, tsintsinbi na momon edzi no akye. Buronyaber so nye ber a esigyafo taa war anaa wo to pon fr3fr3 adofo keka hon ano na woyi hon ananadze. Awar so o, mema hom mbo na y3. Hom nda bedu mpa do, na mbom hom mbo hom tomaa k3se na mma hom mmfa hom nsa nhy3 hom damirifa mu na akogwer mma ohia neminemi nnka hom, onam awontoatoado ntsi. Mbarimba mpa hon potokyer3 ngu nky3n na mbasiafo so mfa hon akatado anaa ahatado mbo ntoa, mmia hon tomaa mu ny3 edwumadzen mfa ahonya mbra Ghana. Hom ntsetse hom mba ama binom ab3y3 adatserfo, edwinfo, wimuhenkafo, akyapem, futubol abenfo akakabenfo, ingineerfo, nsordaafo, akyer3kyer3fo na dza a okeka ho pii. Nyame ehyira Ghanaman ma y3wo sika mfutuw anaa sika memen pii a bi y3 denkyembo, dadzeban , aluminium na abohen asorotow pii gyan. Nd3 oy3l (oil) epuei anee mantow mu. Anee, boka, sor na ase nyinara wo hon egudze na abodze a Obooadze dze ehyira hon. Ohia gye d3 y3 befa adwenpa esiesie h3n man ma woetu mpon. Hom ma yenyi suban gyangyan tokyen na yenyi gyegyegyegye akwa. H3n kokyem y3 nyimdzee, abotar na penky3r. Aporisifo k3t3asehy3 na abanmufo hon sumadze gua nyinara wo d3 obo adze. Akohwifo adooso. Hom ma y3nfa h3n ho nto nsanee do nker h3nho nhw3. Hom ma y3nwe ntaado d3 afe a oreba yi dze, yebedzi nokwar. Hon ma y3nfow mbepow, ndow odoto, nsiansian mbonsa na yensiesie h3n man ama aburakyirfo bohw3adzefo aba h3n man yi mu ha abohw3 h3n supruw, esutsen, nsutae, owura, mbaka mbaka. Ewudzifo a wowia h3n aban sika nyinara ngyina yie. Yebosua d3 kwesienyimpi regye h3n tafer banyin mbom d3 hon dze wo ye askalafo ntsi wodze nyansahun bowia ododow h3n dw33t33. Nwomatsimtsimfo( media ) beyi hon ama yeehu hon pefee. Abanmufo wo d3 wohy3 mbra pa sisiw etuetu pii a nkorofo bon fa do wia oman sika wo wusiwhen gyinabea wo h3n harbour, airport na ehyiado wo borders no.
Nsona h3n huadzin nye d3, womper kwa. Y3 dze abonfo nyinara kitsiw. Afe fofor no dze y3 nye hon rembo nsianeeho. Ghanafo y3ny3 ndonkofo. Y3y3 ekunyin. Onyiahawnyi biara mpegyaw no ho do. Akobofo nyinara mbra fie mboboa nkyekyer Ghanaman. Obiara ny3 edwumadzen ama wooetum ato tseasenam anaa fa me ko no bi. Hom ma y3ndzi ndoboa ny3 susu. Kory3 mu na ahoodzen wo. Oy3 a, na maakae h3n ampesi a wodze koobi na momon edzi no akye ma kontomire na ngo memen gu do. Anhw3 a ato f3n. Woto wo pon na tumber, faka, pretse, atser, kwanta, koopow, kuraba na kunaba fufuw a edze pepa wo nsa ho da atobir a, ehw3 a otse wo d3n? Ansuperho a, b3y3 na ay3 tumfur anaa kontar . Akrakyefo na askalafo tse d3 emi, wose wondzidzi pii. Hmmm! Simpa mbor a, os3 woenyi. Gyed3 iyi nkonyaa. Anaa wo were efir kaakro, tatar, boodoo, esaato, epitsi na dza a okeka ho? S3 edze kaakro na aboboye eduwa ridzi ndofir wo woenum a, ofata wo enyi. Maakaa epitsi na sesaw kyewee a ogu apampar do ma worepaa mu wo Simpa Junction/Roundabout. Anaa akrantsenam a woadwow muoko na anwiow egu do a? Oy3 d3w mapa tse d3 apofoanto anaa ntsitsii. Hmmm! Ato f3n ma me komer rubu asorokye na dikyi. Wod3 opanyin no tuaba ase nsa. Ntsi me kamfo ma hom d3 oy3 a, hom ntwa kakra mfa bi nantsew. Na mbom mma hom nny3 no pii. Tuaba ase sa neminemi anaa kodwoo a, onny3. Mma hom nnom no pii mbor tse de entuu adwowa anaa toonoo anaa asomangwe. S3 wo kotoku mu war a, hu d3 sika wo ntsaban a otum tu. Sika wo ntsaban a otum tu faa faa tse d3 anoma a onnk3ba bio. Sika anaa dw33t33 y3 nkwansu anaa fa me y3, odumgya, amodzin, dwetsir. Owo d3 y3 hw3 sika do yie, sie bi ma h3n daakye abrabo na nkyirmba hon yiey3. S3 biribi wo wo nsamu a, hw3 do yie. Mma nnka d3 osuar. Pesewa, sempowa, taapoo, oban, kaperba, sidar na nkanfo no sie sie dze y33 biribi ma yeaboto do yi. S3 enya sika pii a, mma obraf3w nny3 wo d3w na nsi nketaasiamba koso anaa s3be, nto hon mbondaa. Ma nny3 ahohoahoa anaa ahomemado. Anhw3 a, orennky3r na ahwe ase ab3y3 kwasampanyi. Christiansom kyer3 h3n d3 yenhwehw3 osor kwan. Y3anhw3 no yie a na y3abr3 egu kwa, onam d3, y3p3 d3 y3y3 ap3biakyer3. Nd3 mber yi, mberantse nkumaba bi tu kwan ko ekyir k3gye sikadur anaa woy3 sakawa wo komputa do nya hon ho beredzedze na fr33m. Eso, ohaw, atseetsee, etsib3n na kodaanda na mbusu pii na wofr3fr3 ma hon kra. Aso iyi oye a? Mu nua pa, maatse na meehu bi. Mma nny3 akotrobogwe anaa fontomnyampa Christian. Ma wo nyew ny3 nyew na fa kwan tsiabaa no do ko nkwagye mu, d3 mbr3 Jesus kae no. Buronya ber yi hom ma yengyaa wentwiwentwi, ahorobahy3, etsim na aka me biara ekyir dzi, na y3nfa odo mbo odo mu. S3 enya ebufuw hyew anaa wo akoma twa no ho a, kaa wo bofo d3 ono na oy33 ndz3mba nyinara na owo tum wo adze nyinara do. Dewu d33d3w nye a? Meewie wo ka. Mberantse akatinka a wotutu nketaasia f33f3w hon amonse anaa wo worow mbesiafo hon duroso, dze hon ho ka hon no nhw3 yie. Hon akatua ab3n. Orennky3r na woahy3 mbra dzendzen a ob3ma woato hon efiadze koober fanfa na wonye aban ako ahyew wo adaduafo paado . Nd3 mber yi, enyibuei aba ma wommbor mbasiafo. S3 banyin hw3 na owo ahoodzen mbordo a, owo d3 oy3 kuturkubonyi tse d3 Muhammed Ali, osiand3 nd3 sika aba d3m ndwuma no mu piinara. Nd3 mber yi, agordzifo asorotowee pii gyan ko aborakyir kesi empre ma wotua hon dw33t33 opepe ak3seak3se pii gyan nara. Akobofo na skuulankofo nyinara, y3ma hon awaawaa etuu. Okwabran mmfa ne nsa nhy3 ne damirifa mu ma kom ndze no dw33. Ebo wo kar a na wosua wo. Y3wo adzesoadze duudur wo Ghana ha d3 y3bohw3 ma mberantsekwaa anaa mberantsemba na nkatasiamba a woewie nsowdo skuul nyinara benya edwuma bi ay3. H3n amandzehu seisiara nye d3 dom pii nnya biribi nny3. Aban abo no dawur d3 ob3y3 ho biribi. Susuampa nara, woatsew NYEP (National Youth Employment Programme) ma wiadze kuw k3se no (World Bank) agye NYEP awaawaa etuu, ama no ano oyee, d3 woeso mu mirim, na wo boboa ma dwuma dzi no etu ntsen. Nd3 sika pii aba nsaanodwuma pii y3 mu. Hon a woy3 keesin nkyensee na atomfo ndz3mba ton no, enya hon ho. S3 ey3 d3m edwuma no bi a, mia wo ho na ma ngyaagyaa woho. Hom do y3 na ma wonsi wo atwetwe anaa wonserew wo kwaakwaa- kwaa. Onk3ky3r biara na enya wo ho potoo, ma ada wo apakan mu anaa aka wo tseasenam. S3 efura asaasaaba seisiara a, orennky3r, eb3hy3 serekye atar. S3 ey3 namdaadzenyi a, orenky3r eb3da wo h3n mu. Edwunmadzen yi ohia neminemi akwa. S3 nd3 edzi saasaakwesi a, orennky3r ebedzi opaa, safor na ntaatanmire na tantra. Eb3da wo apakan mu ma wodze wo bamkyim esi wo do, abo mpintsin, mmensoun na totorob3nto.Wobobo ayer na gome. Ebonom edukuramu nsu, edzi paanoo finimfinim, asenku na fufur bod33. Ebedzi mankani anaa edwow fufur. Ebowe empunam, na anom nkwan finimfinim. Mber aye mber ntsi motwa do wo ha. Orennky3r biara hom b3tse menka bio wo ghanaweb wo Effutu kasa mu. Mema hom adze nkye. Hom nantsew yie.
Translation in English
Fellow Ghanaians, greetings. Merry Christmas and Happy New Year. Do some of you readers remember some of the classic texts in Fante that we read yesteryear, such as Fie na Skuul, Abofra and Asoaso Onyasafo, Kenkam Me Hw3 and Mfantse Grammar of Function? I used to be a Twi reader when I started school at Akim Tafo in 1957, but later in primary class 3, I transferred to my hometown, Winneba where they speak Fante. Today, it is your brother Kwesi Atta Sakyi who wants to dialogue with you. Is knowledge and learning finished in Fanteland? Are there no zealots or scholars in Fanteland? Do you remember our foremost scholars of old such as J.A. Annobil, Ekem erguson, Kwegyir Aggrey, Bartels, Baffor, Ato Ahuma, Magnus Sampson, Wilson Sey, Paaa Grant, Kobina Sekyi Fred Sam, Abroquah, King Gharte, Oman Gyan Blankson, Ken Dadzie, Robert Gardner, Quaison Sakey, C.F.C Grant, K.B. Dickson and the rest? Most of our early scholars in Fanteland were ministers of the church. Some of them founded Mfantsipim School in 1826, formerly known as Richmond College. Do you remember the Fante Confederacy, UGCC, CPP, Aborigines Rights Protection Society (ARPS)? All of them were founded in Fanteland. Do you remember the Fante stalwart lawyer, John Mensah Sarbah and the role he played towards our eventual freedom from the bondage of colonialism? A study conducted recently shows that literacy levels in the Central Region of Ghana are one of the lowest in the country due to poverty and lack of desire of our children to aspire to go further on the educational ladder. If you go to my hometown, Winneba, the University there is populated mostly by people from other regions with a miniscule number from the Central and Western Regions. What are we doing to inspire our kids to aspire to greater heights in the realm of education? Once more, Merry Christmas. Let us hope next year will be a productive and prosperous year so that we can meet and enjoy ourselves in pomp and pageantry. We Ghanaians are blessed with both natural and human resources. If we all work hard, we can make Ghana a showpiece and we can considerably help reduce the last vestiges of abject poverty which assails and decimates our people. Hard work, sobriety and perseverance will help us overcome poverty. Together in unity, we shall progress. Let us forsake tribalism, insults and divisiveness in our politics. Let us practise family planning so that we enjoy high quality of working life as well as high standards of living. Let the fishermen work hard to beef up our protein stocks. Christmas is a period when Ghanaians want to enjoy special meals, especially protein foods such as beef, chicken, turkey, and bush meat. Unfortunately, these are in short supply in the country and as such they are extremely expensive to the ordinary man in the street. Christmas is also a time in Ghana when most eligible bachelors and spinsters tie the nuptial knot, amidst unbridled festivities. We can only enjoy these luxurious moments if we work hard. Therefore, let us all and sundry put our shoulders to the wheel and pull up our socks to contribute to GDP growth. Hard work brings prosperity. Let us discover the talents in our kids at an early age and encourage them in their chosen career paths, through proper counseling and parental support so that they become artisans, doctors, engineers, world class footballers, pilots, sailors, scholars and business tycoons. Let us be vigilant over our national treasury which often is sabotaged by pen thieves at our customs points of entry and in many public institutions. Let us eschew competition, bribery and all anti-social acts. Let us beware of charlatans and quacks out there who use dubious means to fleece us. Let us put ourselves on the scale and weigh our actions and conduct, whether good or bad. We will not spare all forms of underhand activities. We are all nobles and not plebians. Let all lazybones wake up from their slumber and start new constructive ventures and initiatives by rekindling their entrepreneurial endowments. Let all those who have tarried long in the Diaspora come home to roost and help build Ghana. Let us engage in self- help and cooperative ventures. Sometimes I feel nostalgic and homesick for our wonderful Ghanaian cuisines and dishes. Not only are they healthy, but also they are very delicious, unlike the tasteless junk food we gobble in restaurants in the Diaspora, which has caused obesity and the onset of high cholesterol levels. Drink deep or taste not, so advises Alexander Pope, an eminent poet of years ago. Let us go to the watering hole at Bacchus Shrine, but not to become sots and drunkards. Serious people are sober-minded most of the time, in order to plan ahead to achieve objectives. Drunken people have low productivity. Money is the soul of business. Look after the pennies well and they will look after the pounds, Euros and dollars. Let us be thrifty and not spendthrifts. Let us not in our mad rush for wealth, go to get juju money which elicits a high price and brings about the loss of your soul. Let our young men and women know that there are no shortcuts to wealth. Let them read the biographies of the Bill Gates, Mike Zuckerbergs, Warren Buffets, Richard Bransons, Anita Broddicks, Mo Ibrahims, Dangotes, among others and they will realize that ‘The heights by great men reached and kept were not attained by sudden flights, but they whilst their companions slept, were toiling upwards all the night. On quote (Lord Tennyson). Those who are rich should create jobs and mentor others. They should not be boastful or stiff necked, for wealth if not properly husbanded, can fly away like a bird. If you are a Christian, follow the narrow path that leads to salvation (Jesus). Let your yes be yes and no be no. No lukewarmness or being tepid, as Apostle Paul enjoined us in the Bible. Let us not be pretenders but genuine at heart in word and in deed. Christmas is a time for unity, forgiveness, love and peace. Those he-men who are fond of raping, should beware. Tough laws are in the offing for them. Soon, there will be legislation to put them behind bars for good. Those wife and women beaters should also take note. We are in a new era of gender balance and gender equality. If you are a man endowed with extra energy, canalize your energy into becoming a pugilist like Klitscho or Muhammed Ali. Those school dropouts should not black out and give up on life because they can pick up their lives again and follow their dream to become heroes, heroines and stars. Let us hope the National Youth Employment Programme, recently launched by the Ghana Government and supported by the World Bank, can help empower and enskill our school leavers to contribute productively and constructively to the national kitty. If you are a tinker or tin mender, disregard derision and teasing. Perhaps, like Aladdin and the Magic Lamp, you will discover your wealth being a tin man. Hard work banishes poverty. When you succeed, you will begin enjoying in your resplendent clothes. No more will you wear rags but you will instead be robed in silk clothes and ride posh cars. Then you will enjoy sounds of good music and eat dainty delicacies like caviar. I will be seeing you again on Ghanaweb soon, but next time in my native Effutu language. Bon voyage and au revoir.
By Kwesi Atta Sakyi
23rd December 2012
Lusaka, Zambia
Cell: +26093790152 – I prefer SMS rather than calls. Thank you. Follow me on Twitter @KwesiSakyi or Facebook


text:
J.B. Danquah
Joseph Kwame Kyeretwie Boakye Danquah yɛ Ghana panyin baako a wɔampene Kwame Nkrumah aban wɔ bere a Ghana nyaa faahodie ekyi no. Na ne mfɛfo frɛ no Nana Kwame Kyeretwie.
Wɔwoo Danquah wɔ Bempong wɔ Akanman mu. Na ɔyɛ ɔdehye a ofi Ofori Panyin fie a saa bere no wɔyɛ ɔman Ghana ameneɛkuw nhyehyɛe nnipa titiriw. Danquah kɔɔ London suapɔn na hɔ na osuaa abakɔsɛm ne felɔsɔfi. Ɔyɛ obibini a odi kan a suapɔn no maa no DOCTRATE a wɔ abakɔsɛm mu.
Ɔsan baa Ghana (saa bere no na wɔfrɛ no Gold Coast) wɔ afe 1927 mu. Ne tema a ɔwɔ ma Ghana kɔɔ soro yiye na ɔne Ghana panyin baako saa bere no a yɛfrɛ no Owura J.E. Casely Hayford faa ayɔnkoɔ. Casely Hayford na ɔteee kuw a wɔfrɛ no National Congress of British West Africa. Afe 1930 mu no, Casely Hayford yaree na ansa obewu no, ɔfrɛɛ Danquah na ɔka kyerɛɛ no sɛ ɔnhwɛ abibiman nyinaa faahodie so. Mmom na Danquah mfa abibiman a wɔka borɔfo kasa wɔ West Africa nkabom adwen a na Casely Hayford wɔ. Nso no, na ɔmpɛ sɛ ɔde ne ho bata aman a wɔnka borɔfo no ho eefisɛ na Danquah gye di sɛ wɔde wɔadwen ne wɔn nneyɛe fa aborɔfo no kwan a wɔnnyɛ nneɛma te sɛ nea abibifo yɛ no. Eyi nti Danquah faa adwen sɛ ɔbɛhwɛ Ghana faahodie nnwuma so.
Danquah dahuruubɔ krataa a ɔfrɛɛ no "The Times of West Africa" fi 1930 kosi 1935 mu. Krataa yi ne dahurubɔ krataa a eedi kan wɔ Ghana. Ɔde ne ho hyehyɛɛ nnwuma pii a wɔfa amanyɛsɛm ho wɔ afe 1930 ne ekyi. Eyi de no kɔɔ Britainman mu wɔ 1934. Fi 1934 kosi 1937 no, na ɔyɛ Nsɛnkyerɛwni-Panin wɔ "Gold Coast Youth Conference".
Danquah bɛyɛɛ mmrahyɛbedwani wɔ 1946 mu na ɔhwehwɛɛ kwan a wɔbɛhyehyɛ mmra ɛbɛboa ama Ghana enya faahodie. Ɔboaa sɛ wɔbɛtew kuw United Gold Coast Convention. Bere a Kwame Nkrumah fii amanɔne bae no, ɔdanee kuw no yɛɛ amanyɔkuw. Wɔ 1946 mu no, tumi ho mansotwe kakraa tuu UGCC ase na Nkrumah tew ne ho kɔtew Convention People's Party (CPP). Wɔde Danquah ne Nkrumah kɔɔ fie ase wɔ 1948 mu, na eyi maa amanfo nyinaa de obuo maa wɔn. Wɔsan tow aba paw Danquah kɔɔ mmrahyɛbedwa nkyekyɛmu abien a wɔbɛyɛ "House of Representatives" ne "House of Elders". Eyi amma so saa no, Danquah annonyam nyinaa brɛɛ ase. Abatoɔ a ɛbaa so wɔ 1954 ne 1956 mu nyina ankɔ yiye amma no.
Ghana nyaa faahodie wɔ 1957 mu. Danquah san kɔɔ ɔmanpanyin abatoɔ a ɔne Nkrumah na wogyinae wɔ afe 1960 mu. Nkrumah dii nkunin na 1958 mu no wɔde Danquah san kɔɔ fie ase. Afe baako ekyi no, woyii no. Ɔbɛyɛɛ Ghana Bar Association ne dwumapanyin na wɔsan de no hyɛɛ fie ase wɔ 1964 mu. J.B. Danquah hwere ne nkwa wɔ fie ase na aban no annyɛ nhyehyɛe biara antew n'anim sɛ ɔmanba titiriw.
Danquah kyerɛw nhoma abien wɔ Akanfo mmra ho a wɔde "Gold Coast Akan Laws and the Akim Abuakwa Constitution (1928)" ne "Akan Doctrine of God (1944)"


text:
Obaa Pa - K. K. Fosu
7/31/2008 11:57:21 AM -
Song: Obaa Pa Artiste: K. K. Fosu Album: 6 O’Clock
Verse 1 Mahyia kala bi ama awose agu me ei Ne ho akonoakono a, mente ne ho gyae Mahyia kala bi ama awose agu me ei Ne ho akonoakono a, mente ne ho gyae Se ode ne nsa fa me ho a, ne nsa fa me ho a Menane se nkuto, wasee m'adwen Se ode ne nsa fa me ho a, ne nsa fa me ho a Mefiili oh yeah, wasei m'adwen Enye mmaa nyinaa na yeware won Kala wei dee hwe oda mu foa o Enye mmaa nyinaa na yefiili won Kala wei dee monhwe Osee m'adwen Come on Osuo ato, awo aba Menya alomo aka me ho hye Odo bra, adee asa Befe m'ano ei
Chorus Odo mmetu me awo yi mu, wo yi mu Odo mmeka me ho hye OdO mmetu me awo yi mu, wo yi mu Odo mmeka me ho hye Oye Obaa pa, Obaa pa, Obaa pa (2x) Oye Obaa pa, Obaa pa, Obaa pa Yefre no Obaa pa, Obaa pa, Obaa pa ei
Verse 2 Ne nsa no, aduane de Mako no hyehye me Ne nsa no, aduane de ei Efriiki me, eko me Ose Kwame yebo, mimi hami neke Ose Kwame yebo, ko no D-Style K K yebo, mimi hami mwene Ose kwame yebo, wonti na mafiili Ode adee yi akye me, akye me, akye me Adee yi akye me, akye me, akye me (2x) Adee akye me ei Ode adee yi akye me, akye me, akye me Adee yi akye me, akye me, akye me (2x) Adee akye me ei Neke Mabo me ho mmoden Se wonni ho, obi rete m'akoma Fa nkomode befiili Ka asem pa bi gu m'asum na mente
Repeat Chorus
Verse 3 Wo do yi akye me o, neke Hami noko mi nanke o sumo mi Wo do yi akye me o, gyaman Ke hami ninhye Wo do yi akye me o, neke Hami noko mi nanke o sumo mi Wo do yi akye me o, gyaman Ke hami ninhye Naa Ayorkor, ke a moko Mwe ini ewo, ewo Naa Ayorkor, ke a moko Mwe ini ewo, ewo
Repeat Chorus till fade


text:
The Tower of Babel (Genesis 11: 1-9)
Akan / Twi / Fante
Akuapem Twi orthography
- Saa bere no na asase sofo nyinaa ka kasa biako na na wɔwɔ nsɛmfua koro.
- Bere a wɔde wɔn ani kyerɛɛ apuei no, wɔkɔtoo asasetaw bi wɔ Sinar asase so, na wɔtenaa hɔ.
- Ɛnna wɔkeka kyerɛɛ wɔn ho sɛ: “Hwɛ! Momma yɛnyɛ birikisi mfa ogya ntõ.” Enti birikisi bɛyɛɛ abo maa wɔn, na wɔde kootaa hyehyɛe.
- Ɛnna wɔsan kae sɛ: “Hwɛ! Momma yɛnkyekye kurow kɛse na yɛnto abantenten a n’atifi bedu soro, na yennye din, na yɛammɔ anhwete asase nyinaa so.”
- Afei Yehowa bɛhwɛɛ kurow a adesamma rekyekye ne abantenten a wɔreto no.
- Na Yehowa kae sɛ: “Hwɛ! Wɔyɛ nnipa biako na wɔka kasa biako, na nea wɔafi ase reyɛ ni. Biribiara nni hɔ a wɔpɛ sɛ wɔyɛ a wontumi nyɛ. 7 Hwɛ! Ma yensian nkɔyɛ wɔn kasa basabasa na obiara ante ne yɔnko kasa.”
- Enti Yehowa bɔɔ wɔn hwetee asase so nyinaa, na wogyaee kurow no kyekye.
- Eyi nti na wɔbɛfrɛɛ hɔ Babel, efisɛ ɛhɔ na Yehowa yɛɛ asase nyinaa kasa basabasa, na efi hɔ na Yehowa bɔɔ wɔn hwetee asase so nyinaa.
From: Kyerɛw Kronkron – Wiase Foforo Nkyerɛase
Another version of this text in Twi Akuapem
Babel abantenten
- Na asase nyinaa sofo yɛ ɔnokoro kasa ɔkasa koro.
- Na ɛbae sɛ wotuu kwan faa apuei no, wohuu asasetaw bi wɔ Sinear asase so, na wɔtraa hɔ.
- Na wosisee wɔn ho wɔn ho sɛ: Wiɛ, momma yɛnyɛ ntayaa, na yɛntõ! Na ntayaa no yɛɛ wɔn abo, na ama yɛɛ wɔn dɔte.
- Ɛnna wɔkae sɛ: Wiɛ, momma yɛnkyekye kurow, na yɛnto abantenten a n'atifi bedu soro, na yɛmfa nnye din, na yɛanhwete asase nyinaa ani.
- Na Awurade duru bɛhwɛɛ kurow ne abantenten a nnipa mma reto no.
- Na Awurade kae sɛ: Hwɛ, wɔyɛ ɔman biako, na wɔn nyinaa kasa ɔkasa koro na nea wɔafi asa reyɛ ni; na afei, biribiara rentumi nsiw wɔn nea wosusuw sɛ wɔbɛyɛ no biara ho kwan.
- Wiɛ, momma yensian nkɔ hɔ na yɛnkɔyɛ wɔn kasa basabasa, na wɔn mu biara ante ne yɔnko kasa bio.
- Na efi hɔnom na Awurade bɔɔ wɔn hwetee asase nyinaa ani, na wogyaee kurow no kyekye.
- Enti na wɔfrɛ hɔ Babel [ase ne: Basabasa], efisɛ ɛhɔ a Awurade yɛɛ asase nyinaa kasa basabasa, na efi hɔ na Awurade bɔɔ wɔn hwetee asase nyinyaa ani.
Source: Anyamesɛm Anaa Kyerɛw Kronkron Akan Kasa Mu. The Bible in Twi Akuapem. The Bible Society of Ghana. Accra, 1993.
Contributed by Wolfgang Kuhl
Asante Twi orthography
- Saa berɛ no na asase sofoɔ nyinaa ka kasa baako na na wɔwɔ nsɛmfua korɔ.
- Berɛ a wɔde wɔn ani kyerɛɛ apueeɛ no, wɔkɔtoo asasetamaa bi wɔ Sinar asase so, na wɔtenaa hɔ.
- Ɛnna wɔkeka kyerɛɛ wɔn ho sɛ: “Hwɛ! Momma yɛnyɛ birikisi mfa gya ntõ.” Enti birikisi bɛyɛɛ aboɔ maa wɔn, na wɔde kootaa hyehyɛeɛ.
- Ɛnna wɔsan kaa sɛ: “Hwɛ! Momma yɛnkyekyere kuro kɛseɛ na yɛnto abantenten a n’atifi bɛduru soro, na yɛnnye din, na yɛammɔ anhwete asase nyinaa so.”
- Afei Yehowa bɛhwɛɛ kuro a adasamma rekyekyerɛ ne abantenten a wɔretoɔ no.
- Na Yehowa kaa sɛ: “Hwɛ! Wɔyɛ nnipa baako na wɔka kasa baako, na deɛ wɔafiri aseɛ reyɛ nie. Biribiara nni hɔ a wɔpɛ sɛ wɔyɛ a wɔntumi nyɛ.
- Hwɛ! Ma yɛnsiane nkɔyɛ wɔn kasa basabasa na obiara ante ne yɔnko kasa.”
- Enti Yehowa bɔɔ wɔn hwetee asase so nyinaa, na wɔgyaee kuro no kyekyerɛ.
- Yei nti na wɔbɛfrɛɛ hɔ Babel, ɛfiri sɛ ɛhɔ na Yehowa yɛɛ asase nyinaa kasa basabasa, na ɛfiri hɔ na Yehowa bɔɔ wɔn hwetee asase so nyinaa.
From: Kyerɛw Kronkron – Wiase Foforo Nkyerɛase
Another version of this text in Asante Twi
Babel abantentene
- Na asase nyinaa sofoɔ yɛ anokorɔ kasa kasa korɔ.
- Na wɔtuu kwan faa apueeɛ no, wɔhunuu asasetam bi wɔ Sinear asase so, na wɔtenaa hɔ.
- Na wɔsesee wɔn ho wɔn ho sɛ: Wiɛ, momma yɛnyɔ ntayaa, na yɛntõ! Na ntayaa no yɛɛ wɔn aboɔ, na amã yɛɛ wɔn dɔteɛ.
- Ɛnna wɔkaa sɛ: Wiɛ, momma yɛnkyekyere kuro, na yɛnto abantentene a n'atifi beduru soro, na yɛmfa nnye din, na yɛanhwete asase nyinaa ani.
- Na Awurade duru bɛhwɛɛ kuro ne abantentene a nnipa mma retoɔ no.
- Na Awurade kaa sɛ: Hwɛ, wɔyɛ ɔman baako, na wɔn nyinaa kasa kasa korɔ; na deɛ wɔafiri asaɛ reyɔ nie; na afei, biribiara rentumi nsi wɔn deɛ wɔsusu sɛ wɔbɛyɔ no biara ho kwan.
- Wiɛ, momma yɛnsiane nkɔ hɔ na yɛnkɔyɛ wɔn kasa basabasa, na wɔn mu biara ante ne yɔnko kasa bio.
- Na ɛfiri hɔnom na Awurade bɔɔ wɔn hwetee asase nyinaa ani, na wɔgyaee kuro no kyekyerɛ.
- Enti na wɔfrɛ hɔ Babel [aseɛ ne: Basabasa], ɛfiri sɛ ɛhɔ na Awurade yɛɛ asase nyinaa kasa basabasa, na ɛfiri hɔ na Awurade bɔɔ wɔn hwetee asase nyinaa ani.
Source: Anyamesɛm Anaa Twerɛ Kronkron Akan Kasa Mu.
The Bible in Twi Asante. The Bible Society of Ghana. Accra, 2002.
Contributed by Wolfgang Kuhl